Blet - Wikipedia, entziklopedia askea.\nAndré GIRARD (2014-2020)\n46° 53′ 43″ N, 2° 43′ 53″ E / 46.895277777778°N,2.7313888888889°E / 46.895277777778; 2.7313888888889Koordenatuak: 46° 53′ 43″ N, 2° 43′ 53″ E / 46.895277777778°N,2.7313888888889°E / 46.895277777778; 2.7313888888889\nChalivoy-Milon, Charly, Chaumont, Givardon, Lantan, Lugny-Bourbonnais, Osmery eta Sagonne\nBlet Frantziako udalerri bat da, Cher departamenduan dagoena, Centre eskualdean. 2013an 636 biztanle zituen.\n2007an Blet udalerrian erroldatutako biztanleak 635 ziren. Familiak 260 ziren, horien artean 88 pertsona bakarrekoak ziren (44 bakarrik bizi ziren gizonak eta 44 bakarrik bizi ziren emakumeak), 104 seme-alabarik gabeko familiak ziren, 60 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 382 etxebizitza zeuden, 275 familiaren etxebizitza nagusia ziren, 59 bigarren erresidentzia ziren eta 49 hutsik zeuden. 353 etxeak ziren eta 24 apartamentuak ziren. 275 etxebizitza nagusietatik 210 bere jabearen bizilekua ziren, 54 alokairuan okupaturik zeuden eta 11 doan lagata zeuden; 3 etxek gela bat zuten, 27 etxek bi zituzten, 58 etxek hiru zituzten, 65 etxek lau zituzten eta 121 etxek bost zituzten. 196 etxek euren parking plaza propioa zuten azpian. 142 etxetan ibilgailu bat zegoen eta 95 etxetan bat baino gehiago zituzten.\nBlet udalerriko biztanleria-piramidea 2009an .\n2007an lan egiteko adina zuten pertsonak 380 ziren, horien artean 263 aktiboak ziren eta 117 inaktiboak ziren. 263 pertsona aktiboetatik 218 lanean zeuden (121 gizon eta 97 emakume) eta 44 langabezian zeuden (19 gizon eta 25 emakume). 117 pertsona inaktiboetatik 35 erretiraturik zeuden, 23 ikasten zeuden eta 59 "bestelako inaktibo" gisa sailkaturik zeuden.\n2009an Blet udalerrian 284 unitate fiskal zeuden, 619 pertsonek osaturik. Pertsona bakoitzeko diru-sarrera fiskalaren mediana urteko 14.703 euro zen. \n2007an zeuden 31 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 5 eraikuntza enpresak ziren, 5 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 2 higiezinen enpresak ziren, 8 zerbitzu enpresak ziren, 4 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 2 igeltseroak, 1 zurgina, 1 argiketaria eta 1 higiezinen agentzia.\n2000. urtean Blet udalerrian 24 nekazaritza-ustiategi zeuden, 2.805 hektarea erabiltzen.\nOrriaren azken aldaketa: 6 otsaila 2019, 01:00.


Gauriac - Wikipedia, entziklopedia askea.\n45° 03′ 51″ N, 0° 37′ 02″ W / 45.0642°N,0.6172°W / 45.0642; -0.6172Koordenatuak: 45° 03′ 51″ N, 0° 37′ 02″ W / 45.0642°N,0.6172°W / 45.0642; -0.6172\nVilleneuve, Margaux, Bayon-sur-Gironde, Cantenac, Comps, Saint-Ciers-de-Canesse eta Soussans\n748 (2017ko urtarrilaren 1a)\n391 (%52.3) 357 (%47.7)\nGauriac (frantsesez eta ofizialki: Gauriac) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 842 biztanle zituen.\n2007an Gauriac udalerrian erroldatutako biztanleak 842 ziren. Familiak 348 ziren, horien artean 96 pertsona bakarrekoak ziren (28 bakarrik bizi ziren gizonak eta 68 bakarrik bizi ziren emakumeak), 116 seme-alabarik gabeko familiak ziren, 112 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 437 etxebizitza zeuden, 351 familiaren etxebizitza nagusia ziren, 49 bigarren erresidentzia ziren eta 37 hutsik zeuden. 425 etxeak ziren eta 9 apartamentuak ziren. 351 etxebizitza nagusietatik 281 bere jabearen bizilekua ziren, 56 alokairuan okupaturik zeuden eta 14 doan lagata zeuden; 1ek gela bat zuen, 14 etxek bi zituzten, 30 etxek hiru zituzten, 102 etxek lau zituzten eta 205 etxek bost zituzten. 249 etxek euren parking plaza propioa zuten azpian. 158 etxetan ibilgailu bat zegoen eta 145 etxetan bat baino gehiago zituzten.\nGauriac udalerriko biztanleria-piramidea 2009an .\n2007an lan egiteko adina zuten pertsonak 505 ziren, horien artean 362 aktiboak ziren eta 143 inaktiboak ziren. 362 pertsona aktiboetatik 315 lanean zeuden (172 gizon eta 143 emakume) eta 47 langabezian zeuden (16 gizon eta 31 emakume). 143 pertsona inaktiboetatik 59 erretiraturik zeuden, 37 ikasten zeuden eta 47 "bestelako inaktibo" gisa sailkaturik zeuden.\n2009an Gauriac udalerrian 365 unitate fiskal zeuden, 849 pertsonek osaturik. Pertsona bakoitzeko diru-sarrera fiskalaren mediana urteko 16.479 euro zen.\n2007an zeuden 47 komertzioetatik, 2 janari enpresak ziren, 1 bestelako produktu industrialen fabrikazioko enpresa zen, 4 eraikuntza enpresak ziren, 12 ibilgailuen saltze eta konpontze enpresak ziren, 1 garraio enpresa zen, 7 ostalaritza eta jatetxe enpresak ziren, 3 higiezinen enpresak ziren, 7 zerbitzu enpresak ziren, 6 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 13 zerbitzu publikoetatik, 1 posta bulegoa zen, 2 igeltseroak, 1 iturgina, 1 argiketaria, 1 ile apaindegia, 1 albaitaria, 4 jatetxeak, 1 tintoreria eta 1 apaindegia.\n2000. urtean Gauriac udalerrian 10 nekazaritza-ustiategi zeuden.\nComps (1,4 km)\nSaint-Ciers-de-Canesse (2,0 km)\nBayon-sur-Gironde (2,1 km)\nSaint-Seurin-de-Bourg (3,1 km)\nSaint-Trojan (3,4 km)\nSamonac (3,5 km)\nBNF: 15256234j (data)\nOrriaren azken aldaketa: 6 abendua 2020, 21:27.


Kataluniaren alde mobilizatzeko deialdia: lapiko-jotzea eta itzalaldia - Debagoiena - Goiena.eus\nKataluniaren alde mobilizatzeko deialdia: lapiko-jotzea eta itzalaldia\nItziar Larrañaga 2017-10-03 09:21\nPasa den domekako 'cassolada', Arrasaten.\nKatalunian greba orokorrerako deialdia egin da gaurko, urriaren 1eko gertakariak direla eta. Horregatik, Euskal Herriko hainbat gizarte eragilek -tartean Gure Esku Dago-k-, Kataluniari babesa erakusteko deialdia egin dute.\nPlazan, kalean edo etxeko balkoi zein leihoetan, gaur gaueko hamarretan argi guztiak itzali eta lapikoak eta kazolak jotzera animatu dira herritarrak. Horren aurretik, mobilizazioak ere deitu dira hainbat herritan 19:00etarako.\nArrasaten, Udal langileek biltzarra egingo dute 11:15ean, Kataluniaren egoera aztertzeko. Ostean, kalera irtengo direla jakinarazi dute. Horretaz gain, 22:00etako cassolada-ren eta itzalaldiaren aurretik, Kataluniari elkartasuna adierazteko 19:30etan mobilizatzeko deia egin da Arrasaten.\nDomekan debagoiendar asko kalean\nUrriaren 1ean, Kataluniako erreferendumari babesa erakusteko cassolada-k egiteko deialdia egin zen Euskal Herrian. Debagoienean herritar asko irten ziren kalera edo leihoetara zartagin eta kazolak astintzera. Katalunian, azken asteetan, egunero-egunero irteten dira katalan ugari kalera, minutu luzez lapiko-jotzeak egitera. Egunak aurrera joan ahala cassolada-k gero eta luzeagoak dira, eta lekukoen hitzetan, domekakoa Bartzelonan, orain arteko luzeena izan zen.\nArgazkia: El Periódico\nKataluniako erreferenduma 'Hemen Debagoiena' saioan\nGoiatz Arana Begiristain 2017 urr 02 Debagoiena\nTarte berezia eskainiko diogu gaur, astelehena, Kataluniari, Hemen Debagoiena saioan, 18:00etan, 20:00etan eta 22:00etan. Gurekin izango dira: Irai...


ESKOLARTEKO NARRAZIOEN II DIVULGAMAT LEHIAKETA\nLehen Sari bat ezartzen da, 750 eurotakoa eta bi Akzesit, bana 15 liburuko lotekoa.\n2006ko abenduaren 31an 12 urte baino gehiago eta 18 baino gutxiago duten gazteek parte har dezakete.\nLanak orijinalak eta argitaratu gabeak izango dira eta, aukeran, DIN A:4 formatutako orrietan aurkeztuko dira, alde batetik soilik idatziak. Idazlanaren luzera ez da bost orrialde baino gehiagokoa izango, orri arteko tartea bikoitza izanik. Testuak eskuz idatziak zian daitezke, baldin eta letra irakurgarria bada. Lehiakide bakoitzak ipuin bakarra aurkez dezake.\nLanak honako helbide honetara aurkeztuko dira:\nMatematika Saila, Zientzia eta Teknologia Fakultatea, Euskal Herriko Unibertsitatea\n644 PK., 48080 Bilbo\n2006ko azaroaren 30a baino lehen.\nEz da egilearen zienik idatziko ipuinean. Aparteko gutunazal itxi batean, kanpoaldean, ipuinaren titulua eta landu den matematika gaia. Barrualdean, ipuinaren titulua, egilearen izen-abizenak, helbidea, jaiotze-data eta telefonoa idatziko dira.\nEspainiako Matematika Errege Elkarteko Zabalkunde Batzordeak berak espezialitate askotako irakaslez eta arituez osatutako epaimahaia izendatuko du eta haren ebazpena apelaezina izango da. Oinarriotan ikusita ez dauden gorabehera guztiak epaimahaiak erabakiko ditu.\nLehiaketaren ebazpena 2007ko otsailaren hasieran egingo da publiko. Espainiako Matematika Errege Elkarteko Zabalkunde Batzordeak lan irabazle edo finalistak argitaratzeko eskubidea gordetzen du.\nOINARRIEKIN ADOS IZATEA\nLehiaketan parte hartzeak oinarri hauekin guztiekin ados izatea dakar; baita epaimahaikideen erabaki eta ebazpenarekin ere.


AGINDUA, 2019ko abenduaren 17koa, Enpleguko eta Gizarte Politiketako sailburuarena; honen bidez, 2020. urtean Gizarte Larrialdietarako Laguntzetako gastu espezifiko bakoitzeko gehienez eman daitezkeen diru-kopuruak eta laguntza horietarako ezarritako kredituak banatzeko irizpideak finkatzen dira; eta, horretaz gain, Euskal Autonomia Erkidegoko lurralde historiko, udal eta mankomunitate bakoitzarentzat 2020. urterako aurrekontu-mugak finkatzen dira. - Eusko Jaurlaritza - Euskadi.eus\n2. artikulua Urteko gehieneko diru-zenbatekoak.\n3. artikulua Eskaera-pilaketa, eta GLLak eska ditzaketen BUen gehieneko kopurua.\n4. artikulua Kredituak banatzeko irizpideak.\n5. artikulua Aurrekontu-mugak.\n6. artikulua Banaketa udalaz gaindiko beste erakunde batzuen bidez egitea.\nIldo horretan, Euskal Autonomia Erkidegoko 2020. urteko Aurrekontu Orokorren aurreproiektuaren arabera, bada laguntza horietara zuzendutako ordainketa-kreditu bat, 23.000.000 eurokoa, eta Agindu honetan hori esleitzen da.\n2020ko ekitaldi-hasieratik, behar duten pertsonei ahalik eta eperik motzenean arreta emateko, arau honen izapidetze aurreratua eratuko da, azken xedapenetatik lehenengoan ezarritako legezko baldintzapean.\nEuskal Autonomia Erkidegoko aurrekontu orokorretan urtero esleituko dira GLLen zenbatekoak finantzatzeko beharko diren baliabide ekonomikoak.\nGizarteratzeko Erakunde arteko Batzordeak aztertu ondoren, diru-sarrerak bermatzeko eta gizarteratzeko eskumena daukan Eusko Jaurlaritzaren sailak zehaztuko ditu, urtero, Euskal Autonomia Erkidegoko aurrekontu orokorretan gizarte larrialdietarako laguntzak ordaintzeko dagoen dirua erkidego barruko lurralde historikoen eta udalerrien artean nola banatuko den zehazteko irizpideak; batik bat, beharren adierazleei begira zehaztu beharko ditu.\nAipatu irizpide horiek aplikatuta, gaian eskumenak dituen Eusko Jaurlaritzako sailak ezarriko du udal bakoitzari dagokion aurrekontu-muga, eta urtero muga horiek ezarriz ematen duen Agindua EHAAen argitaratuko da.\nEusko Jaurlaritzan gizarte zerbitzuetako eskumena daukan sailak, aipatutako irizpide horiek aplikatuta eta udal bakoitzari dagokion aurrekontuaren muga zehaztu ondoren, udal bakoitzari transferituko dio dagokion izendapena. Transferentziak hiru hilez behin egingo dira.\nEusko Jaurlaritzan aurrekontu-ekitaldia ixten denean, udal bakoitzari dagozkion kopuru guztiak erregulatu beharko dira behin betiko, aurrekontu-ekitaldi horretan laguntzak emateko benetan hartutako ebazpenetan oinarrituta, eta kontuan hartuz, horretarako, udalek bidalitako dokumentazioa.\nProzedura hori aplikatuz, banaketarako irizpideak eta aurrekontuen gehieneko zenbatekoak ezarri dituzten Aginduak argitaratu ditu Sail honek urtero.\nAgindu honen xedea da gizarte larrialdietarako laguntzetan (GLL) bildutako gastu espezifiko bakoitzari 2020ko ekitaldian orokorrean eman beharreko gehieneko zenbatekoak finkatzea, eta laguntza horiek emateko esleitutako kredituak hainbat udalerriren artean banatzeko irizpideak ezartzea. Horrez gain, Euskal Autonomia Erkidegoko lurralde historiko eta udal bakoitzari urte honetan dagokion aurrekontu-muga zehazten da.\n2020. urtean, Gizarte Larrialdietarako Laguntzen gehieneko zenbatekoak, Bizikidetza Unitate (hemendik aurrera, BU) bakoitzeko eta aurreko artikuluan aipatzen diren gastu espezifiko bakoitzerako, honako hauek dira:\n1. Errentari bakarreko etxebizitzen kasuan, edo GLLa eskatu duen BU bakar batek beste batekin alokairuan hartu badu edo beste bati alokairuan utzi badio, gehienezko laguntza 250 eurokoa izango da hilean, eta ezingo du gainditu etxebizitzaren alokairu-prezioaren edo beste batekin batera alokairuan hartzeagatik edo beste bati alokairuan emateagatik ordaindutako % 70.\n2. Etxebizitzan maizter bat baino gehiago badago edo azpierrentak egin badira, ez dira bi eskaera baino gehiago onartuko, indarrean den araudiak xedatzen duenarekin bat etorriz, eta bizikidetza-unitateen kopuruarekin zatituko da. Bi bizikidetza-unitaterentzat ezarritako muga hileko 125 euro izango da, baina biak batuta ezingo dute etxebizitzaren alokairu-prezioaren % 80 gainditu.\n3. Etxebizitzan ostatu- edo apopilotza-kontraturik egonez gero, kontratu mota hori duen eskatzaile kopuruaren muga bi izango da, aurrekoarekin koherente izanik, eta laguntzaren muga hileko 125 euro izango da.\n4. Legez eratutako hotel, hotel-apartamentu eta pentsioetan bizi direnen kasuan, muga 250 euro izango da hileko. Kasu horretan, BUren muga ez da bi izango, establezimenduan legez onartutako gehieneko gela kopuruaren araberakoa izango da.\nGizarte larrialdiko egoera baino lehenagoko etxebizitza edo bizitokia erosteko kredituen interesen eta amortizazioaren gastuengatik, 250 euro gehienez hilero, ezingo delarik da kredituaren hileroko interesen edo amortizazioaren zenbatekoaren % 70 gainditu.\nEnergia-gastuengatik, argindar-, gas- edo etxerako beste erregai-horniketa batzuek eraginak, gehienez 900 euro urtero. Bi BU baldin badira, urtero 450 euro bakoitzari.\n«Linea zuriko» etxe-tresna elektrikoen eta altzarien gastuak direla-eta, gehienez 1.850 euro urtero. Bi BU baldin badira, urtero 925 euro bakoitzari.\nEtxebizitza konpontzeko, egokitzeko eta/edo oinarrizko instalazioak egiteko gastuak direla-eta, gehienez 1.850 euro. Bi BU baldin badira, bakoitzari gehienez 925 euro urtean.\nOhiko etxebizitza edo bizilekua izan eta mantentzeko beharrezkoak diren beste gastu batzuengatik, 900 euro gehienez urtean. Bi BU baldin badira, urtero 450 euro bakoitzari. Kontzeptu honetan sartzen dira uraren, zaborraren eta estolderiaren gastuak eta hiri- zein landa-eremuko ondasun higiezinen gaineko zergari dagozkionak, jabekideen erkidegoaren kuotatik eratorritako gastuak, bai eta etxebizitzaren segurtasunarekin lotutakoak ere.\nBizikidetza-unitateko kide batek edo gehiagok dituzten oinarrizko premiei buruzko gastuak, esate baterako: jantziak, hezkuntza eta prestakuntzakoak eta osasun-arretakoak, betiere sistema publikoek ez badituzte gastu horiek estaltzen, urtero gehienez 1.850 euro.\nAurretiaz egindako zorpetze-gastuengatik, 3.000 euro gehienez urtean. Bi BU baldin badira, urtero 1.500 euro bakoitzari.\nDena dela, artikulu honetako 1. paragrafoko a), b), c), d), e) eta f) idatzi-zatietan aipatzen diren kontzeptuei dagozkien GLLak ez dira bateragarriak Etxebizitzarako Prestazio Osagarria (EPO, aurrerantzean) jasotzearekin, Etxebizitzarako Laguntza Ekonomikoarekin (ELE, aurrerantzean). Azken hau ekainaren 18ko 3/2015 Legeak, Etxebizitzari buruzkoak, aurreikusita duen etxebizitza bat izateko eskubide subjektiboa asetzera zuzendua da, eta ezta ere Gaztelagun izeneko programaren laguntza, 2018ko abenduaren 18ko Ingurumen, Lurralde Plangintza eta Etxebizitza sailburuaren Aginduak ezartzen duena: etxebizitzaren alokairurako Gaztelagun programaren laguntzak arautzen dituena eta deialdia egiten duena.\nLehenengo paragrafoko a) idatzi-zatian adierazitako gastuetarako jasotzen den GLLa, halaber, ez da bateragarria Diru-sarrerak Bermatzeko Errenta (aurrerantzean, DBE) jasotzearekin, edozein modalitateetan izanik ere.\nEskabide bakoitzean emango den diru-zenbatekoa ehuneko bat aplikatuta kalkulatuko da, honako hauek aintzat hartuta: eskatzailearen nahiz haren bizikidetza-unitateko gainerako kideen diru-sarrerak, eta unitatea osatzen duen kide kopurua. Ehuneko hori, artikulu honetan kontzeptu bakoitzerako ezartzen den gehieneko zenbatekoaren gainean aplikatuko da, edo benetako gastuaren zenbatekoaren gainean, baldin eta zenbateko hori kontzeptuko gehieneko kopuruaren txikiagoa bada, betiere Gizarte larrialdietarako laguntzak arautzen dituen Dekretuko 10.2 artikuluan xedatzen denari jarraituz. Kalkulua egiteko behar diren bi taulak I. eranskinean daude: oro har herritarrei dagokiena, bata, eta pentsiodunei aplikatzekoa, bestea.\nKasu partikular bakoitzean aplika daitekeen zenbatekoa udal eskudunak murriztu beharko du, dauden aurrekontu-baliabideak kontuan hartuta; halakoetan, kontzeptu bakoitzarengatik eman daitekeen gehieneko zenbatekoa eskatzaile guztien eskaerari modu berean erantzuteko udalaren ustez nahikoa den ehuneko negatiboan murriztu beharko da.\nEtxebizitza batean, gehienez, bi Bizikidetza Unitatek eskatu ahal izango dituzte Diru-sarrerak Bermatzeko Euskal Sistemaren prestazioak (GLLak barne). Hortaz, zenbaketa hori egiteko, sistemaren edozein prestazio kobratzeko sortu diren BUak hartuko dira kontuan: DBE, EPO edo GLLak berak, baina lehentasuna izango du zuzenbideko prestazioak alegia, DBE eta EPO jasotzeak.\nGizarte Larrialdietarako Laguntzak ematera bideratutako kredituak Euskal Autonomia Erkidegoko udalerrien artean banatzeko irizpideak, nagusiki, premia-adierazleei jarraituz finkatuko dira. Hala, 2020. urtean honako parametro hauen arabera ezarriko dira irizpideok:\nUdalerrian, 2019ko irailaren 30ean, zenbat unitatek jasotzen zuten Diru-sarrerak Bermatzeko Errenta.\nUdalerrian, 2019ko irailaren 30ean, zenbat ziren diru-sarrerak Bermatzeko Errenta edo bestelako prestaziorik jaso ez eta Lanbiden izena emanda zeudenak.\nAurreko paragrafoan ezarritakoa gorabehera, 400 biztanletik beherako udalerri guztiei Gizarte Larrialdietarako Laguntzaren programa gauzatzeko gutxieneko diru-zenbateko bat bermatuko zaie, horrelako udalerrien multzoari dagokion batez besteko zenbatekoaren parekoa.\nartikuluan adierazitako irizpideak aplikatuta, ezarri da 2020an Euskal Autonomia Erkidegoko udal bakoitzak Gizarte Larrialdietarako Laguntza programa gauzatzeko zenbat diru erabil dezakeen aurrekontuetan. Agindu honen II. eranskinean ageri dira zenbatekoak.\nLehenengoa. 2007ko apirilaren 26ko Aginduak, Ogasun eta Herri Administrazio sailburuarenak, Euskal Autonomia Erkidegoko Aurrekontu Orokorren kontura emandako gastu-espedienteak aurretiaz izapidetzea arautzen du. Agindu horren 5.3 artikuluak ezarritakoa kontuan izateko, Agindu honen laguntzak ez dira emango kreditu egokia edo nahikoa egotearen baldintza bete arte.\nBigarrena. Agindu honek 2020ko urtarrilaren 1etik aurrera izango ditu ondorioak.\nAldatutakoa: AGINDUA, 2020ko otsailaren 19koa, Enpleguko eta Gizarte Politiketako sailburuarena, zeinaren bitartez aldatzen baita Enpleguko eta Gizarte Politiketako sailburuaren 2019ko abenduaren 17ko Agindua, Gizarte Larrialdietarako Laguntzetako gastu espezifiko bakoitzeko 2020. urtean gehienez eman daitezkeen diru-kopuruak ezartzen dituena, laguntza horietarako ezarritako kredituak banatzeko irizpideak adierazten dituena, eta Euskal Autonomia Erkidegoko lurralde historiko eta udal bakoitzarentzat 2020rako aurrekontu-mugak finkatzen dituena.\nAldatutakoa: AGINDUA, 2020ko apirilaren 8koa, Enpleguko eta Gizarte Politiketako sailburuarena, zeinaren bitartez bigarrenez aldatzen baita Enpleguko eta Gizarte Politiketako sailburuaren 2019ko abenduaren 17ko Agindua, Gizarte Larrialdietarako Laguntzetako gastu espezifiko bakoitzeko 2020. urtean gehienez eman daitezkeen diru-kopuruak ezartzen dituena, laguntza horietarako ezarritako kredituak banatzeko irizpideak adierazten dituena, eta Euskal Autonomia Erkidegoko lurralde historiko eta udal bakoitzarentzat 2020rako aurrekontu-mugak finkatzen dituena. Gizarte Larrialdietarako Laguntzak programaren kreditua handitzeko aparteko diru-partida emendatzea, 2020an, «Covid-19ak eragindako krisiaren aurkako neurriak» (12291) aurrekontu-programa.


Birgaitze lanak eta erreformak egiteko dirulaguntzak eta izapidetzeak | Obras Insignia\nInicio » Enpresa » IZAPIDETZEA ETA DIRULAGUNTZAK\nBIRGAITZE LANAK ETA ERREFORMAK EGITEKO DIRULAGUNTZAK\nBizkaian higiezinen parkea, oro har, nahiko zaharra denez, Eusko Jaurlaritzak, Etxebide Etxebizitzaren Euskal Zerbitzuaren bidez, zenbait laguntza eskaintzen dizkie auzokideen erkidego eta partikularrei eraikinak birgaitzeko.\nEgin beharreko erreformaren arabera dirulaguntza ugari jaso ahal dituzu:\nIsolamendu termikoa kanpotik (SATE).\nIgogailu bat instalatuz oztopo arkitektonikoak ezabatzea.\nAuzokideen erkidegoak betetzen baditu dirulaguntza ematen duen organoak zehaztutako betekizunak, orduan dirulaguntza ematea lor dezakezu. Hala, zure etxearen baldintzak hobetuko dituzu espero baino gastu txikiagoan.\nInsignian laguntza eta dirulaguntzetan espezializatutako lantaldea daukagu gure bezeroei aholkularitza eta laguntza emateko, erreforma egiteko unean eskura dauzkaten laguntza guztiak lortu ahal izateko.\nBIRGAITZE LAN EDO ERREFORMETARAKO BAIMENAK IZAPIDETZEA\nEraikin bat birgaitu edo erreformatzeko zenbait lege betekizun bete behar dira. Egingo dugun obraren arabera baimen batzuk edo beste batzuk eskatu behar dira.\nLehenengo eta behin gure erreforma zertan datzan aztertu behar dugu, hau da, zer egingo dugun eta zein higiezin motatan egingo dugun. Betekizun horien arabera aurretiaz izapide jakin batzuk egin beharko dira, eta aginte eskudunaren aurrean eskatu. Izapideak desberdinak dira eraikina dagoen lekuaren arabera, besteak beste, gune historiko batean badago, edo zona babestu batean… Higiezinaren adina ere kontuan hartu behar da. Ondoren. Udal baimena eskatu.\nEsaterako, egitura birgaitu behar bada, obra baimena eman aurreko proiektu teknikoa egin behar da.\nZURE BAIMEN OBRAK GEUK KUDEATZEA NAHI DUZU?\nProzesu horietako batzuk nahiko konplexuak izan daitezke. Horregatik, Insignian zure zalantzak argitu, aholkularitza eman eta entregatu beharreko dokumentazioaren inguruan lagunduko dizuten profesionalen lantaldea daukagu.\nIzan ere, soilik birgaitutako eraikin edo higiezinaz gozatzeaz arduratzea nahi dugu. Izapidetze guztiaz geu arduratu ahal gara.


Gardentasunaren Atarirako Estekap\nPlanaren eta Susperraldirako eta Erresilientziarako Mekanismoaren Zuzendaritza Nagusiak honako eginkizun hauek beteko ditu:\na) Planaren diseinuan parte hartu duten ministerioetarako, erakundeetarako, autonomia-erkidegoetarako, tokiko erakundeetarako eta bestelako erakundetarako laguntza teknikoa, baita beharrezkoak izan daitezkeen planaren aldaketetarako ere.\nb) Gertaera garrantzitsuen eta helburuen proposamena, baita planean horiei dagokienez ezartzen diren adierazle guztien zehazpena ere.\nc) Planaren aipatutako gertaera garrantzitsuen eta helburuen jarraipena.\nd) Gertaera garrantzitsuen eta helburuen proposamena, baita aginte-taula integralari («scoreboard») osatuko duten dagozkion adierazle guztien zehazpena ere, Susperraldirako eta Erresilientziarako Mekanismoaren araudi erregulatzailean zehaztuta.\ne) Aginte-taula integralari dagozkion txostenen jarraipena egin, eta horiek idatzi eta bidali.\nf) Susperraldirako eta Erresilientziarako Mekanismoaren esparruan aurreikusi diren planaren ebaluazioen garapena.\ng) Aurrerabideen gainbegiratzea, planaren gertaera garrantzitsuei eta horren helburuei dagokienez.\nh) Susperraldirako eta Erresilientziarako Mekanismoaren araudi erregulatzailean aurreikusi diren txosten-proposamenen idazketa.\ni) Kudeaketa aitorpenei eta finantza-kontribuzioa ordaintzeko eskaerei buruzko proposamenak eta, hala badagokio, horretan aurreikusitako mailegu-tarteari buruzko proposamenak prestatu. Guztia, IGAEk egindako kontrolen emaitzetan oinarrituta, aipatutako Susperraldirako eta Erresilientziarako Mekanismoaren araudi erregulatzailean aurreikusten diren baldintzen eta betebeharren arabera.\nj) Susperraldirako, Eraldaketarako eta Erresilientziarako Planaren Sektore-batzarraren antolaketarako laguntza teknikoa.\nk) Estatuko Aurrekontu Orokorren 50. zerbitzuari dagokionez, eta Susperraldirako, Eraldaketarako eta Erresilientziarako Estatuko Planean edo horren aldaketetan ezartzen denaren ondorioz, dagozkion aurrekontuaren aldaketen jarraipena eta informazioa eskuratzea.\nl) Dagokion Estatu Kideari esleitu zaizkion komunikazio-lanak, Susperraldirako, Eraldaketarako eta Erresilientziarako Estatuko Planaren jarduketei lotuta.\nm) Susperraldirako eta Erresilientziarako Mekanismoa Europako fondoekin finantzatzeko eragiketak aukeratu, eta Europako Batzordearen aurrean finantzatzeko gastuen adostasuna, Europako eta estatuetako araudiekin, bermatzeko sistemak ezarri.\nn) Informazioa emateko eta, hala badagokio, Batzordeari jakinarazteko, Susperraldirako eta Erresilientziarako Mekanismoa arautzen duen Europako araudi erregulatzailean ezartzen diren edozein betebeharretako jarraipena egin, bertatik datozen funtsez baliatuko diren gastuei dagokienez, baita araudiaren hausteek, interes-gatazkek, iruzurrek edo finantzaketa bikoitzak eragindako balizko gastuen tratamenduari buruzko betebeharretako jarraipena ere. Xede horietarako, neurri egokiak hartzeko edo ezarritako kontrolak burutzeko erantzukizuna duen edozein erakunde edo entitatek beharrezkoa den informazioa biltzeko eskubidea izango du.\nñ) Susperraldirako eta Erresilientziarako Mekanismoaren kudeaketa- eta kontrol-sistema behar bezala funtzionatzen duela bermatzen duten zuzentzeko neurrien proposamena.\no) Susperraldirako eta Erresilientziarako Mekanismoaren kudeaketa- eta kontrol-sistemari lotuta dauden legeriaren garapenaren eta araudiaren proposamena.\np) Ordezkaritza Susperraldirako eta Erresilientziarako Mekanismoaren koordinaziorako batzordeetan eta lantaldeetan, eta eskumena duen bestelako batzorde edo kide anitzeko organotan.\nq) Europako Batzordeak erantzukizuna duen Agintaritzari agintzen dizkion gainbegiratze edo egiaztatze lanak.\nr) Koordinazioa IGAErekin, horrek egiten dituen kontrolei buruzko etengabeko ezaguera izateko.\ns) Plana abian jartzeko beharrezkoak izan daitezkeen gidalerroen proposamena.\nt) Susperraldirako eta Erresilientziarako Mekanismoa amaitzeko eta ixteko beharrezkoak diren jarduketa guztiak.\nu) Harremanak Altxorrerako eta Nazioarteko Finantzaketarako Idazkaritza Nagusiarekin, Susperraldirako, Eraldaketarako eta Erresilientziarako Estatuko Planari dagozkion itzulkin guztiak jarraitzeko eta zenbatzeko.\nv) Plana aurrekontuari dagokionez gauzatu egiten dela jarraitu.\nw) Susperraldirako eta Erresilientziarako Mekanismotik jasotako transferentziei eta maileguei, eta kudeaketari lotuta dauden legeriaren garapenaren eta araudiaren proposamena eta, hala badagokio, ezarri beharreko gastuak diruz laguntzeko arauak idatzi.\nx) Ogasun Ministerioak Europako Batzordearekin eta Susperraldirako eta Erresilientziarako Mekanismoaren Erregelamenduaren esparruan dauden beste erakunde batzuekin duen harremana negoziatu edota zehaztu eta, bere kasuan, horren aldaketak, Arazo Ekonomikoetako eta Eraldaketa Digitalerako Ministerioaren eskumenei kalterik egin gabe.


XXI. Paxaka txapelketa abiatu dute eskualdeko sei hirukotek Iruritan - Diario de Noticias de Navarra\nLehen fasean elkarren aurka jokatuko dute, finalerdiak urtarrilaren 31n eta finala otsailaren 6an\nfernando anbustegi 09.01.2021 | 22:24\nGuante motza eta sarea dira Paxakako ezaugarri nagusietakoak. Ondikol\nGuante motza eta sarea dira Paxakako ezaugarri nagusietakoak.\nPasa den urte bukaeran, negua hastearekin bat bukatu zen Laxoako promozio txapelketa, eta honenbertzez Laxoa denboraldia. 2021. urtea hastearekin batera, berriz, guante luzea armairuan gorde eta motzarekin jokatzeko garaia iritsi da. Izan ere, pasa den asteburuan abiatu zen Laxoa Elkarteak antolatutako XXI. Paxaka txapelketa. Iruritako Aranabia pilotalekuan hasi zen, eta azken urteetan ohikoa den bezala, frontoi horretan berean jokatuko dira txapelketako partida guztiak. Aurtengoan sei hirukotek eman dute izena: Oizek eta Doneztebek talde bana plazaratu dute eta Baztango herri desberdinetako (Erratzu, Elizondo, Irurita eta Arraioz) pilotariak nahasiak izanen dituzte bertze lau taldeek.\nTxapelketa azkarra izanen da, hilabete bat iraunen duena. Lehenbiziko fasean sei taldeak elkarren aurka ariko dira eta elkarren aurkako lehietan puntu gehien biltzen dituzten lau taldeak sailkatuko dira final aurrekoetarako. Final aurrekoak urtarrilaren 31n jokatuko dira eta finala otsailaren 6an.\nLehenbiziko jardunaldiko emaitzak hauek izan ziren: Manu Irigoien (Erratzu) - Mikel Mindegia (Arraioz) - Kaiet Itoitz (Erratzu), 9; Oskar Urrutia (Irurita) - Aritz Alunda (Arraioz) - Mikel Sagaseta (Irurita), 8; Ioritz Zelaieta - Laurendi Zelaieta - Iker Bereau (Oiz), 9; Jon Apeztegia - Mikel Telletxea – I. Santesteban (Doneztebe), 6; eta Xabi Barberena - Guillermo Etxenike - Miguel Angel Iñarrea (Irurita); Gorka Urtasun (Irurita) - Egoitz Prim (Irurita) - Juan M. Maia (Elizondo), gibeleratua. Ez dakite noiz jokatuko den.\nErrege egunean bigarren jardunaldia jokatu zen, emaitza hauekin: Manu Irigoien (Erratzu) - Mikel Mindegia (Arraioz) - Kaiet Itoitz (Erratzu), 9; Xabi Barberena - Guillermo Etxenike - Miguel Angel Iñarrea (Irurita), 3; Oskar Urrutia (Irurita) - Aritz Alunda (Arraioz) - Mikel Sagaseta (Irurita), 9; Ioritz Zelaieta - Laurendi Zelaieta - Iker Bereau (Oiz), 4; eta Gorka Urtasun (Irurita) - Egoitz Prim (Irurita) - Juan M. Maia (Elizondo), 9; Jon Apeztegia - Ramontxo Etxebeste - Mikel Telletxea (Doneztebe), 3.\nIgandean jokatuko da txapelketako hirugarren jardunaldia: 16.00etan izanen da lehenbiziko partidua: Manu Irigoien (Erratzu) - Mikel Mindegia (Arraioz) - Kaiet Itoitz (Erratzu); Ioritz Zelaieta - Laurendi Zelaieta - Iker Bereau (Oiz); 17.00etan: Oskar Urrutia (Irurita) - Aritz Alunda (Arraioz) - Mikel Sagaseta (Irurita); Gorka Urtasun (Irurita) - Egoitz Prim (Irurita) - Juan M. Maia (Elizondo); eta 18.00etan: Xabi Barberena - Guillermo Etxenike - Miguel Angel Iñarrea (Irurita); Jon Apeztegia - Ramontxo Etxebeste - Mikel Telletxea (Doneztebe).\nLaxoa Elkartetik gogora ekarri nahi dute nahi eta nahiezkoa dela Aranabia pilotalekura hurbilduko diren ikusle guztiek maskara jantzita eramatea, hala nola, COVID-19 birusa dela eta bete beharrezko arau guztiak betetzea ere eskatzen dute.


Pisu merkea lortzeko zortzi gako | Consumer\nPisu baten erosketan beherapen garrantzitsuak lortzeak bilaketa sakona eta gaixoa eskatzen du, saltzailearekin negoziatzea edo entitateen higiezinen zorroa berrikustea.\nIrudia: Anders Ljungberg\nHigiezinen burbuilaren ziztadaren ondorioz, etxebizitza librearen batez besteko prezioa %19 jaitsi da duela lau urteko maximoetatik. Sustapen Ministerioaren azken datuen arabera (Tasazio Sozietatearen kalkuluekin bat datoz datu horiek), metro koadroko prezioa 1.701,8 eurokoa izan zen 2011. urtearen amaieran; 2008ko lehen hiruhilekoan, berriz, 2.101,4 eurokoa izan zen. Tasatzaileen prezioek behera egin dute nabarmen, eta eskaintzaren soberakina xurgatu arte jarraituko duela uste dute. Hala ere, inflazioaren igoerak eta Euriborraren igoerak (hipoteka gehienek lotzen duten adierazlea) etxe bat erosteko errenta erabilgarria ahuldu egingo dela pentsarazten dute. Horregatik, komeni da zenbait jarraibide betetzea, etxebizitzaren azken prezioa ahalik eta gehien murrizteko.\n1. Etxebizitza bilatzeko pazientzia\nEtxebizitza erosteak esan nahi du bizitzan zehar egiten diren gastuak baino gehiago ordaintzen direla.\nEzinbestekoa da ahalik eta informazio gehien biltzea, konparatzea, zenbakiak egitea eta azken erabakian presarik ez izatea.\nEzinbestekoa da ahalik eta informazio gehien biltzea, konparatzea, zenbakiak egitea eta azken erabakian presarik ez izatea. Antzeko higiezinen prezioak, nahi den etxebizitza dagoen tokikoak, finantziazioa, erosketari lotutako kostuak eta erabakian eragina duten ezaugarri guztiak aztertu behar dira.\nProzesu hori eta higiezinen bisita fisikoa egin ondoren, askoz eskaintza doituagoa eta murritzagoa proposatzen da. Hortik aurrera, eskaintza bat egin daiteke beherantz, eta itxaron.\n2. Etxearen jabearekin negoziatu\nGaur egungo egoerak negoziazioarekiko posizio menderatzaile batean kokatzen du eroslea. Gaur egun erosteko likidezia izateak aukera ematen du prezioak beherantz negoziatzeko eta etorkizunean izan daitezkeen beherapenei aurrea hartzeko. Adituek diotenez, bi aldeen arteko zuzeneko negoziazioak, bitartekorik gabe, %5 eta %20 arteko beherapenak eskaintzen ditu prezioan.\nSaltzeko joera areagotu egiten da saltzailearen beharrak edo larrialdiak handiagoak diren heinean. Horrela, kopuru txikiagoa eskaintzen da, baina erosketa lehenago ixten da. Gainera, bitartekariek kobratzen duten komisioa aurrezten da (%2 eta %5 artean).\n3. Ahal bada, ordaindu higiezina eskudirutan\nEsku-dirua izateak ez ditu abantailak bakarrik ekartzen partikularren artean negoziatzeko unean. Etxebizitza baten prezio berean, erosketari ekiteko edo hura finantzatu behar izateko aurrezkiak izateak (bankuak dirua sartzen badu, betiere) azken kostuan alde handia izango du. Interes-tasa aldakorra ezartzean bankuek aplikatzen duten euriborearekiko aldea da diferentzia hori interes gisa markatzen duena.\nLehengo hipoteka merkeak krisiarekin desagertu ziren. 2011n, Tasazio Sozietateak urteko % 4 jaitsi zuen higiezin berrien prezioa, eta finantzaketa-kostuetan izandako igoerak (ia puntu bat) xurgatu zuen. Horregatik, zenbakiak egin eta epe luzera pentsatu behar dira.\n4. Etxebizitza erosteko aukerei buruzko alerta\nHigiezinen prezioak beherakada handiak izaten ditu zenbait baldintzatan. Turbulentzia ekonomikoek zapaldutako edo kolpatutako eremu batean kokatzeak (langabezia-tasa handiak, kontsumo-uzkurdura…) prezioa jaitsiko du; izan ere, etxebizitzaren gaineko eskaria txikiagoa izango da eta irtenbidea emateko zailtasunak areagotu egingo dira.\nSaltzeko joera areagotu egiten da saltzailearen beharrak edo larrialdiak handiagoak diren heinean.\nHigiezinak konponketarik behar badu, saltzaileak azkar saldu nahi du, narriadura areagotu egingo baita eta haren balioa gutxituz joango baita, eta, horiekin batera, hasierako prezioa murrizteko aukerak murriztuko dira. Beste aukera bat erosteko aukera duen alokairua da.\n5. Prezioak beherantz berrikustea\nHigiezin batzuen jarraipena egiten bada, hasierako prezioan deskontu interesgarriak aurki daitezke, etxebizitzek luze irauten dutenean saldu gabe.\nSaltzaileek salmenta zehaztea lortzen ez badute, prezioa jaitsi egingo zaie noizean behin. Eskaintza bat beherantz egiteak, baina epe zehatz eta irmo batean, deskontu interesgarria ekarriko du.\n6. Entitateen etxebizitza-stocka\nBankuek etxebizitzen sustapen osoak dituzte, eta tasazio-balioaren %100 finantzatzen dute.\nKatalunia Caixaren txosten baten arabera, Espainiak 818.000 etxebizitza berri zituen saltzeko 2011ko irailean. Krisiaren ondorio kaltegarrienetako bat ohiko etxebizitza galtzea izan da, hipoteka-exekuzioen ondorioz. Finantza-erakundeak higiezinen jabe handienak dira orain, eta haien balantzeetatik atera nahi dituzte kosta ahala kosta.\nHasierako prezioaren% 60 edo% 70 arteko deskontuak ere eskain ditzakete. Bankuek sustapen osoak dituzte, eta tasazio-balioaren %100 finantzatzen dute.\n7. Babes ofizialeko etxebizitzak\n2011n, eskualdatutako higiezinen %13,2 izan ziren. Orain, batez beste, BOE bat pisu libre bat baino %32 merkeagoa da, baina “boom” maximoan ia erdia kostatu zen. Etxebizitza horien tipologia, neurriak eta prezioak Administrazioak arautzen ditu, erosleek abantaila ekonomiko eta fiskal jakin batzuei heltzeko baldintza gisa, eta baldintza batzuk bete behar dituzte higiezinen titulartasunari edo familiaren diru-sarrerei dagokienez.\nModuluen araberako gehieneko salmenta prezioak dituzte. Gobernuak onartu berri du etxebizitza babestuaren Estatuko oinarrizko moduluaren zenbatekoari 758 euro eustea azalera erabilgarriko metro karratu bakoitzeko.\n8. Interneteko etxeak erosteko atariak\nEtxebizitza erostea merkeagoa izan daiteke baldin eta sustatzaileetatik, erakundeen atarietatik, iragarkien web orrietatik (Segundamano.es, Milanuncios.com) edo higiezinen atarien bilatzaileetatik (Fotocasa.es, Idealista.com, Yahalle.com, Pisos.net…) egiten bada.\nInterneteko eskaintza ia infinitua da. Abantailak eskaintzen ditu, hala nola prezioen jarraipen erraz eta iraunkorra, mota eta kokapen desberdinetako higiezinetara sartzea eta interesdun bakoitzaren beharretara hobekien egokitzen diren beste batzuk.\nbilatu etxe inmueble-eu merke negociar-eu piso-eu saldu


Bizkaia nafarra da: Armarriak aldakorrak izaten dira. Kanoirik ez Nafarroan!\nJakobe Palazioberriren artikuluak Nabarraldeaz\nArmarriak aldakorrak izaten dira. Kanoirik ez Nafarroan!\nArtikulu honetan Andoni Esparzak apirilaren 10ean Berrian idatzitako artikuluari erantzuna eman nahi diot. Gipuzkoako Antzuola herriko armarriko kanoiak direla-eta sortutako polemikan Angel Rekalderen alde agertzen naiz heraldista bezala.\nApirilaren 10ean, Andoni Esparza Leibar heraldistak erantzun egin zion Angel Rekalde nafarzaleari Gipuzkoako eta Antzuolako armarrietako kanoiak direla-eta. Artikuluak Berria kazetan agertu dira eta polemika horren inguruan, nafarzaleok erantzun argia eman nahi diogu Esparza Leibar jaunari.\nLehenbizi, Andoni Esparza heraldistak Gipuzkoako armarrietako Belateko kanoien alde egiten du sinbolo zaharra gorde egin behar dela adieraziz. Kanoien presentzia eta jatorria, aldiz, ez du aipatu ere egiten. Hortaz, Angel Rekalde jaunak egindako argudioen kontra ezer gutxi aurkezten du artikuluan. Kanoiak armarrian zergatik jarri ziren eta nork egin zuen aipatzea ezinbestekoa da eztabaidan zirt edo zart egin ahal izateko. Heraldistak normalean kolore, ikur eta sinboloen peskizan gauzak nondik datozen eta zergatiak azaldu behar ditu, Angel Rekaldek egin bezala.\nBigarrenik, esan dezagun heraldikan aldakortasuna aski ohikoa dela. Armarriak aldatuz doaz eta heraldista askok hortik sosak ere irabazi dituzte, herritarrarengan, hau da, norbanakoaren baitan dagoelako armarrietan aldaketak egiteko hautua. Adibidez, Nafarroako armarria denboran zehar, mendetan barna, aldatuz joan da. Ikurrak aldatuz doaz sarri. Garai batean zortzi ertzeko izarra edo karbunklo irekia izan zena, bilakatuz joan zen eta karbunklo itxia bihurtu; eta gero, beste batzuk etorri ziren eta kateen itxura eman zioten karbunklo itxiari; edo behintzat aldaketa eragin zuten. Egun, ximenotar errege nafarren armarria ahantzirik dago zenbaitentzat, nahiz eta garai batean euskaldunon estatuaren sinboloa arranaoa izan (XI-XII mende inguruan, Peñalver Restauradorearen garaian).. Bandera eta estandartekin gauza bera gertatu da. Atzo arranoa, gero karbunkloa, orain sasikatea. Armarriak eta banderak joanaren joanean aldatuz doazela ezin uka; eta ematen du, Andoni Esparzak horrela ez duela pentsatzen. Bistan da berak basko-espainiarrek konkistaturiko kanoiak maite dituela. Bistan da ez duela gogoratu nahi, Rekalde jaunak egin bezala, norenak ziren kanoiak. Bistan da euskaldunon erregearen armadakoak zirela kanoiak eta horrek mintzen duke jende asko, are gehiago agian euskalduna izanez gero, Esparza jauna bezala. Tamalez, kanoiei buruz hitz egitekotan historian atzean egin behar dugu benetako tradizioa lortzekotan. Horrela Nafarroako estatua topatuko dugu eta euskaldunon erresuma, Nafarroa izena identifikatuz. Nafarroa izan da euskaldunon estatuaren izena eta basko edo euskaldun izenak izen etnikoak izan dira. Esparza jaunak tradizioa eta historia erreibindikatzen du, baina aldi berean Euskal Herria izenarekin inoiz existitu ez den estatu baten armarria asmatu nahi du (Berria, 2008-XII-31). Artikulu hartan Euskal Herriko blasoia finkatzeko beharraz mintzo da Esparza jauna eta Seiak Bat izeneko armarri pseudotradizionalistaren alde egiten du, Bizkaiko otsoak eta Gipuzkoako kanoiak marraztuz. Abertzaleek otsoak eta kanoiak ezabatzea ez du ondo ikusten Andoni Esparzak. Baina, ez dakiguna da, zergatik ez duen onartzen nafarren armarria... nafarren bandera gorria euskaldunon herriaren ikurra izan baitira Eneko Haritza lehen erregearengandik. Bistan da Andoni Esparzak bere egin duela gaztelarrek, espainiarrek eta euskaldun oinaztarrek kontatutako historia. Bistan da 1.200 eta 1512 data esanguratsuak hutsaren hurrengo direla. Euskal Herriak ez du zertan finkatu behar armarria, aspaldidanik duelako bat, gorria dena.\nBizkaiko herritar heraldista honen ustez, eta zilegi bekit horrela pentsatzea, Mendebaldeko Nafarroan ganboatarrok bizi gara oraindik, batzuen gogoaren kontra bada ere. Guk ez dugu kanoirik nahi Gipuzkoako armarrietan, ez Antzuolan, ezta Lizartzan edo Zizurkilen ere. Gu Mendebaldeko nafarrak gara eta hori dela-eta, salatu egiten dugu gure Estatuaren historia zapaldu dutenen heraldika. Eduki badauzkagu geure armarriak eta banderak. Euskal Herria gure herriaren izen kulturala eta etnikoa da, baina gure estatuak Nafarroa du izena. Ez ditzagun berbak nahastu eta heraldikaren eranskin zitalak sala ditzagun!\nJarraitu niri Twitter-en\nEuskaldun ororen bandera\nAraba Nabar Estatua\nM. Azpilikueta Kultur E.\nNabarra Libre Irratia\nAbertzaletasuna eta nafarzaletasuna aurrez-aurre G...\nNavarra toponimoaren forma euskaraz\n"Euskal Herria Nafarroa da" liburua salgai jada\nArmarriak aldakorrak izaten dira. Kanoirik ez Nafa...\nSopelana, herri nafarra\nBerango, herri nafarra\nGetxo, herri nafarra


'Gu Kutxirekin', tabernari eta auzokideen arteko elkartasunaren bideoklipa - Gasteiz - Alea.eus\nErredakzioa 2020-12-01 22:30\nEzohiko Gabonen atarian, auzokide talde batek hiriko ostalariei elkartasuna eta bezeroei maitasuna adierazteko bideoklip hunkigarri bat sortu du, Kutxiko tabernariekin elkarlanean: Gu Kutxirekin.\nIragan martxoaren 13an Kutxiko tabernariek pertsianak jaitsi zituzten, ezjakintasunez beterik. Ordutik hona egoera gero eta zailagoa bilakatuz joan da, Alde Zaharreko funtsezko kale horretan irudi mingarria utziz.\nBideokliparen sortzaileek azaldu dutenez, "galera handiko hilabeteak" izaten ari dira sektore osoarentzat: "Eusko Jaurlaritzaren aldetik gure jarduerarekiko mespretxua eta konponbide eza jasotzen dugun bitartean, gure bezero maiteen aldetik, aldiz, horrelako omenaldia. Eskerrik asko!", adierazi dute Kutxiko ostalariek, bideoklipa zabaltzeko sare sozialetan zabaldutako mezuan.\nHain zuzen ere, horretarako sortu dute abestia eta bideoa: bezeroek tabernariei omenaldi bat eskaintzeko, eta tabernariek bezeroei esker onak emateko.\nEiTB Maratoiaren antzera, Bob Marleyren No woman, no cry abestian oinarrituta sortu dute abestia, Ruben Sanchez eta Amaia Lasagaren ahotsekin. Bideoklipean, Alde Zaharreko tabernari enblematiko ugari agertzen dira, ostalaritzak bizi duen une gogorrari aurpegia jarriz.


Enkarterri partekatu | Visit Enkarterri\nEuskadiko bazterrik enigmatikoena ezagut ezazu Aste Santu honetan2018-03-22\n1. Itsaslur, Muskizen.\n2. Itsaslur, Muskizen.\n3. Itsaslur, Muskizen.\n4. Itsaslur, Muskizen.\n5. Itsaslur, Muskizen.\n6. Itsaslur, Muskizen.\nAste Santua hemen eta oraindik ez duzu planik? Gurera etortzen zaren lehenengo aldia da? Zezenak harrapatu zaitu eta etxean geratzea erabaki duzu? Nola edo hala, egun edo oporraldi gogoangarria egingo duzu Euskadiko bazter enigmatiko honetan. Natura betean gaude, Bilbotik oso gertu. Gurean sekulako panoramikak, Erdi Aroko dorretxeak eta zapore sendoak aurkituko dituzu, besteak beste. Hauxe Enkarterri da.\nLuxuzko Ostegun Santua\nErrekorrez beteriko lurraldea da Enkarterri. Loizaga Dorrea berezitasun horren adierazgarri aparta dugu: mendi eta mahastien artean ezkutatutako XIV. mendeko gotorleku honek munduko Rolls-Royce bildumarik handiena gordetzen du. Galdameseko eremu basotsu batean dago, La Arena hondartzatik oso gertu. [Info gehiago]\nMuskizen jatea, Kantauriko ur bortitzen soinuarekin, erabaki bikaina eta lasaigarria da betiere. Eguraldiak laguntzen badu, itsas labarren ertzetik bihurka doan Itsaslur pasealekutik ibiltzea derrigorrezkoa da. Urrutian Bizkaiko hareatzarik handiena eta meatze-aztarnak azaltzen dira.\nBalmasedara joko dugu iluntzerakoan. Bertan, Bizkaiko lehenengo hiribilduan, Euskadiko Pasio Bizidun xelebreena antzezten da urtero. Gaueko 21:30etan hasten dira Ostegun Santuko ekitaldiak, Jesusen Azken Afariarekin.\nOstiral Santua: prozesioak eta txapelak\nBalmasedako Pasio Biziduna hunkigarria da gurutziltzaketaren errealismoa eta herritarren parte-hartze masiboari esker. Mundu osotik etorritako lagunak bertaratzen dira Bizkaiko lehenengo hiribildu honetan Kristoren Nekaldia ikusteko. Goizeko 9:30etan hasten da prozesioa.\nArratsaldean, herriak sosegua berreskuratzen bezain pronto, hiribilduan zehar ibiltzeari ekingo diogu. Garai batean bidegurutzea izan zen eta bere kaleetan arkitektura anitza ikusteko aukera izango dugu: elizak, jauregiak, indianoen etxeak edo udaletxea, La mezquita deitu izan dena, inspirazio mudejarreko zutabe patioa baitu kanpoaldean.\nEguna bukatzeko, euskal nortasunaren adierazle den ikurraz mintzatuko gara: txapela. Boinas La Encartada lantegian buru-belarri aritu ziren urteetan zehar ehun-gaiak ekoizteko. La Encartada XIX. mendean inauguratu zen bezala mantentzen da gaur egun. Poleak, uhalak eta ehungailuak oraindik ere martxan dabiltza. Lantegia Kadagua ibaiaren ertzeko paraje eder batean dago. [Info gehiago]\nLarunbat Santua: Burdinaren Ibilbidea\nBaserri bat eraikitzeko 3.000 iltze beharrezkoak zirela ba al zenekien? Hemen egiten zituzten, Muskizeko El Pobaleko burdinolan. Eta beste hainbat objektu ere: goldeak, segak, burdin sareak... edo Erdi Aroko leinu guduetan erabilitako ezpatak ere. 1505 urtetik egon da piztuta burdinolako sugarra. Larunbatetan eguerdiko 12:00etan ikusi beharreko erakustaldi osoa eskaintzen du errementariak zuzenean. [Informazio gehiago]\nArratsaldean, Zierbenako portuko itsaskiaz gozatu ostean, zoratzeko esperientzia proposatu nahi dizugu Euskal Herriko Meatzaritzaren Museoa, Abanto Zierbenan. Concha II meatzeko ikuspegi zirraragarrien aurrean, gaur oroimena baino ez den oinazezko mundu batera garamatza museoak. Iragan horrek izugarrizko panoramikak laga dizkigu eta lurralde honen nortasuna definitu du. [Informazio gehiago]\nPazkoa: naturaren zirrara Karrantzan\nNatura beste inon bezala azaltzen da Karrantzan, Bizkaiko haran zabalenean. Armañongo Natur Parkeko gailur eta basoen artean ehundaka leize zabaltzen dira. Errekorrez beteriko tokia da Karrantza ere: Pozalagua kobazuloak, Repsol Gidako txokorik onena hautatua 2013an, munduko estalaktita eszentrikoen pilaketarik handiena du. Teknizismo honek grabitate-legeei itxuraz aurre egiten dien ikuskizun itsusgarria eskaintzen du, ikusi modukoa. [Info gehiago]\nKarrantzan, naturaren itxurazko baretasunaren erdian, panterak, katamotzak, oreinak, kanguruak eta guanakoak zelatan daude. Karpin Abentura basa faunaren babes zentroko biztanleak dira. Animalia hauek berezko habitatera itzultzeko ezgai dira eta hemen ingurune segurua aurkitzen dute.\nEuskadiko lehenengo ‘bikefriendly’ lurraldea bilakatu da Enkarterri\nGure eskualdea bizikletan aritzeko gune pribilegiatua dela bermatzen du ziurtagiri honek, orografia aparta, espezializatutako zerbitzuak et...


Baxo azterketarik ez dute eginen aurten | Gizartea | Berria\nKontrol jarraikiaren bitartez ebaluatuko dituzte baxoa eta brebeta pasatzen dituzten ikasleak. Unibertsitateko ikasleen kasua ez du zehaztu Jean Michel Blanquer Hezkuntza Ministroak, baina esan du datozen egunetan emango dituela azterketen nondik norakoak.\nBaxoa egiten ari den ikasle bat, artxiboko irudi batean Isabelle Miquelestorena Tamaina handiagoan ikusi\nJean Michel Blanquer Frantziako Hezkuntza ministroak jakinarazi du baxoko eta brebetako azterketak ez dituztela mantenduko. Hala, kontrol jarraikiaren bidez ebaluatuko dituzte lizeoko eta kolegioko azken urteko ikasleak; izan sail orokorrean, teknologikoan zein profesionalean. Hala ere, lizeoko bigarren urteko ikasleek frantseseko ahozko azterketa egin beharko dute.\nIkasleen urte osoko notak kontuan hartuko dituzte, baina konfinamendu garaikoak ez, eta diploma lortzeko 20tik 10eko nota atera beharko dute ikasleek. 8 eta 10 arteko nota lortzen dutenek bigarren aukerako azterketa egiten ahalko dute, ahozko baten bidez, uztailean. 8 baino gutxiago ateratzen dutenek, berriz, bigarren aukerako azterketa osoa irailean egin beharko dute. Blanquerrek esan du ekainean klaseak egingo direla, baina zehaztu du epidemiaren garapenaren arabera hartuko dutela erabakia.\nUnibertsitateko ikasleen kasua ez du zehaztu, baina esan du datozen egunetan emango dituela azterketen nondik norakoak.


Mikel Zubizarreta: EAJK AZKOITIKO ALKATE, BASTARRIKA JAUNA, EGOERA EKONOMIKOAREN INGURUKO EZTABAIDA PUBLIKO BATERA DEITZEN DU\nPublicado por Mikel Zubizarreta en 9:25\nApolitik 12 de diciembre de 2011, 18:31\nEAJ-PNV Zurikeritan txapeldunak!\nMikel Zubizarreta 14 de diciembre de 2011, 11:21\nZurikeriak? Ez dut uste aurrez aurre hitz egitera ausartzeak, zurikeriekin zer ikusirik duenik.\nGuk, egindako gauzak oso argi ditugu eta udalaren egoera ekonomikoa nolakoa den ere bai, horregatik nahi izan dugu Azkoitiko alkatearekin aurrez aurre herritar edo komunikabide guztien aurrean egitea, baino web gunean jarri dutenez, ez dute horrelakorik nahi.\nZein ote dabil zurikeritan...\nMikel Zubizarreta 14 de diciembre de 2011, 21:06\nOndorengo linkean ikus dezakezuen bezela, udal gobernuak ez du onartu gure aurrez aurre egoera ekonomikoa herritar guztiei azaltzeko gonbitea.\nI. Larrañaga 18 de diciembre de 2011, 12:43\nGauzek dizen bezela esan, eixe al da udaletxetik 30.000€ pagau zizkola pertsona bakar bati BI egunetan elurrek einzittunin lurrek garbitzeatik???\nAnimo eta faborez hola segiu Bildu berde berde dabillelako.\nMikel Zubizarreta 19 de diciembre de 2011, 9:22\nKaixo I. Larrañaga,\nEgiten duzun galdera nahiko harrigarria iruditzen zait. Aurreko legealdiko faktura bada zihur Ezetz, legealdi honetakoa bada ez dakigu, ze obretako komisioan behintzat ez digute horrelako informaziorik ematen. Urtea amaitzerako eskatuko dugu partida hauen nondik norakoak eta begiratuko ditugu\nItziar Larrañaga 20 de diciembre de 2011, 21:32\nNike aittu nun 2010 urteko negun egon zin elurtetan hori pasau zala.\nMikel,zuek udalin zaudetela gobernatzen 2 eguneko lanatik bere kamioiarekin pertsona batek 30.000 euroko faktura pasa zuela udalera eta ordaindu egin zela faktura hori,hori da neri esan zidatena esanez normala zela horrelako despilfarroarekin horrelako zorra egotea gero azkoitiko udalean.\nEgia al den edo rumore faltsu bat den zuk argitu beharko duzu mikel,baiño egia esan mesedez.Azkoitian hori esaten ari bait da jendea.\nMikel Zubizarreta 26 de diciembre de 2011, 12:39\nBadakit kalean gauza asko esaten direla, batzutan ezjakintasunagatik eta bestetan norbaitek hori kaleratzea nahi duelako... baina kasu honetan, beste askotan bezala, ez dira datu errealak ematen ari.\nAzkoitiko udalak, herriko auzo, baserri eta herri bertako kaleetan elurra kentzea, herriko brigadakoekin edo eta Serbitzu elkartekoek egiten ez direna, subkontrataturik izan du gaur egun arte.\nKamionarekin ibiltzen da hori, Antoniorengatik ari zarela iruditzen zait, beraz, 2010 eko datuak emango dizkizut. Kontutan izan urte guztiak ez direla berdinak izaten, hau da, 2010 ean, elurra 2 garaietan egin zuen, hau da, urte aseran eta amaieran.\nKonparatibak egiteko beraz, datu hau kontutan izan behar da, zeren eta 2011 ean, oraindik, elurrik izan ez dugunez, udalak ez du dirurik ordaindu behar izan eluura kentzeko kontzeptuan.\n2010 osoan, azkoitiko Udalak, Antoniok egindako lan guztiengatik, 15.495 euro ordaindu zuen. Baina ez 2 egunengatik baizik ondoren emango dizkizudan lan eta orduengatik:\n- Elosuko bailaran, urte osoan, 85 ordu egin zituen elurrak kentzen.\n- Beste auzoetan: Martitte, Urrategi, Marixa, Etxebeltz, herriko zenbait kaletan, etbar 177 ordu egin zituen.\nBere lana, elurra kentzetik aparte, auzo ezberdinetara gatza eraman, behar den errepidetan gatza bota, etbar izaten da. Beraz, kontutan izanda, 2010 osoan 262 ordu egin zituela lan eta gutxigorabera 15.495 euro kobratu\ndituela, "ez da egia" 2 egunetan zuk diozun kantitatea kobratu duenik.\nUdaletxeko kontuak publikoak direnez, eta iñork eman ditudan datuak kontrastatu nahiko balitu, partida zenbakia 2000.227.531.00.01 da.\nImanol 27 de diciembre de 2011, 13:08\nHori da Mikel.\nEgin dezunari deitzen zaio gauzak argi eta garbi uztea kaleko rumore horiei aurka egiñez datu argiekin.\nZu bezelako jendea gustatzen zait Mikel,ta ez bilduko jende "ausart" horrek egiten duena.\nZuen lana kritikatu denbora guztian ta zuek debate publiko bat eskaiñi duzuenean beldurtu egiten dira bildukoak,hori da bildukoen ausartia.\nBaiña gero hor kantatuko dute danak batera "eusko gudariak" ezkerreko besoa altxatuta.....baiña ausardia demostratu behar denean atzeratu azkar gure bilduko hauek.


Ibai Mendi Kirolak: Sport Casual - Mendiko arropa - Material teknikoa\nOrdutegia Astelehena - ostirala\nDenda sekzioan sartu behar duzu erosketa egiteko. Produktuen katalogoa bertan egongo da, familia eta azpi-familietan sailkatua. Albo batean dagoen menuan aukeratu ahalko duzu ikusi nahi duzun familia.\nProduktuaren argazkian sakatuta produktuaren fitxa agertzen da: ezaugarri teknikoak, deskribapena, egote aeta prezioa. Artikulua hautatzeko “erosi” botoia sakatu. “Erosketa” pantailan pilatzen dira erosketa guztiak “ikusi erosketa” botoia pultsatuta izango duzuenik jakiteko erosketaren egoera. “erosi” pantailan aukera izango duzu erospagatzeko edo ez zaizzuen interesatzen produktuak ezabatzeko.\n1.- Fakturazio eta bidalketa datak, ordaintzeko modua aukeratzea.\n2.- Ordainketari buruzko informazioa: transferentzia edo kreditu txartela.\n3.- Erosketa baieztatzea.\nProzesuaren bukaeran korreo bat jasoko duzu eskaeraren baieztapenarekin. Arazorik egotekotan (eskaeraren masifikazio interaktiboa, produktu baten existentzia falta…) klausula honen bitartez bi aldeen arteko eskaera eta izenpetutako kontratua baliogabetuko dira, horrela, ordaindutako kantitatea bere osotasunean itzuliko da.\nEskaera egin duen enpresa edo pertsona fisikoari igorriko zaio, horregatik, bezeroak eskaera egiterakoan datu zuzenak jarri dituela ziurtatu beharko du. Izan ere, gero ez da posible izango aldaketarik egitea. IBAI MENDI KIDROLAK jakinarazten du, datu pertsonalen babesarengatik, fakturen kopia titularra den pertsonari soilik igorriko zaiola, inoiz ez titularra ez den pertsonari. Berme epea igaro ondoren, ezin izango dira berme kopia gehiago bidali.\nIBAI MENDI KIROLAK eskubidea dauka produktuen prezioak eta webgune bidez eskaintzen dituen zerbitzuak aldatzeko. Bezeroari bermatu ahal izateko azpiproduktuen prezioak ziurrak direla, prezio hori eskaera egin zen momentuko prezio berbera izango da.\nProduktuan agertzen den prezioa guztizko prezioa izango da, hau da, BEZa barne.\nOrdainketa moduak |\nBidalketa moduak eta tarifak |\nAldaketak eta itzultzeak |\nTailen eta marken informazioa |\nTaila / marka informazioa


Bilboko Udalak VSB Talks ekimena abiaraziko du datorren asteazkenean - Deia\nVillasoundBilbao jaialdiaren barruan\nBilboko Udalak VSB Talks ekimena abiaraziko du datorren asteazkenean\ndeia.eus 10.03.2021 | 11:25\nVSB Talks ekimenaren kartela. Bilboko Udala\nVSB Talks ekimenaren kartela.\nBILBO. Datorren askeazkenean, martxoak 17, VSB Talks ekimena jarriko du martxan Bilboko Udalak, VillasoundBilbao jaialdiaren barruan. Ekitaldia arratsaldeko 18:30ean hasiko da, eta gaur egungo musikaren egoeraz hausnarketa egingo da bertan.\n"Musikaren etorkizuna: zuzenekoaren eta sarearen artean" izenburupean, musikaren arloko zenbait eremutako 3 profesional gaztek euren ikuspegia eta esperientzia aurkeztuko dituzte. Hauek izango dira hizlariak: Sara Zozaya, abeslari eta konpositore donostiarra, 2 EPS bakarka argitaratu dituena; Lander Zalakain, Mungiako Belako taldeko bateria-jotzailea, duela gutxi bere lan berria argitaratu duena, Plastic Drama; eta Alex López, Dabadaba Donostiako kontzertu areto enblematikoko kidea, Elsa Records zigiluaren bultzatzailea eta Kokoschka taldeko bateria. Moderatzailea Lorea Argarate DJa eta VillaSoundBilbao jaialdiko epaimahaiko kidea izango da.\nZenbait gai jorratuko dira: zuzenekoen garrantzia, musikaren negozioa, zuzenekoaren esperientzia streaming bidezko kontzertuekin ordezkatzeko aukera eta sektoreak dituen erronkak. Sarrera librea, aforoa bete arte.\nVillasoundBilbao Talks (VSB Talks), apirilean eta maiatzean VillasoundBilbao jaialdiaren barruan egingo diren kontzertuen atarikoa izango da.\n2021eko apirilean, Bilborocken 4 kontzertu egingo dira, eta horietan epaimahai aukeratutako 12 bakarlari eta talde gazte arituko dira. Kontzertu bakoitzean horietako hiru arituko dira talde gonbidatu banarekin: Aiko el Grupo, Depresión Sonora, Dupla eta Pantocrator. Kontzertuak doakoak eta sarrera librekoak izango dira, lekua bete arte.\nMaiatzean, VillaSoundBilbao Fest jaialdiaren esparruan, hainbat kontzertu programatuko dira uriko hainbat gunetan. Gazteen musika-panoraman gora egiten ari diren 8 taldek beren sorkuntzak erakutsiko dituzte, emakumeen presentzia duten talde gazteen protagonismo sendoarekin eta musika-estilo anitzekin. Talde horiek musika-sektoreko profesional-talde batek aukeratuko ditu. Talde horrek programa bat osatuko du, une horretan nabarmentzen ari diren proposamen musikal askotarikoak eta heterogeneoak eta sortzen ari direnak bateratuko dituena, eta Bilboko publikoarentzat erakargarria izango dena.\nAmaitzeko, VSB Tour egingo da. VSB Mentoring prestakuntzako eta lagun egiteko aldiaren ondoren, parte hartuko duten sei taldeetako bat Estatuko hiri batzuetan jotzeko aukeratuko dute. Lau kontzertuko bira izango da eta 2021eko azken hiruhilekoan gauzatuko da. Helburuak dira banden proiekzioa bultzatzea, beste leku batzuetako banda gazteekin sinergiak sortzea eta pertsonen talentua Bilbotik kanpo proiektatzea.\nJarduera guztiak gauzatuko dira unean-unean indarrean dauden segurtasun- eta higiene-arauak begiratuz. Sartu ahal den jende kopurua mugatuta egongo da, eta ikusleak jarrita egon beharko dira, eta maskara erabiltzea nahitaezkoa izango da ekipamendu barruan, guzti-guztientzat, ikusle, artista nahiz Bilborockeko langileentzat.\nHalaber, gerta liteke programa horiek aldatzea eta/edo bertan behera uztea ere, egoera sanitarioak eskatzen badu.


Botika kutxarik naturalena - Aia - Karkara.eus\nOnintza Lete Arrieta/Gipuzkoako Hitza 2021-07-17 10:00\nOsasun sistemak, farmaziak eta botikak baino lehenago ere baziren neurri batean sendatzen zekiten pertsonak eta sendatzen zuten botikak: sendabelarrak. Milaka urtean gizarteak belaunaldiz belaunaldi transmititu izan du gaitzak nola sendatu eta minak nola baretu, ukendu, infusio eta kataplasmen bidez, inguruan sortzen diren belarrak erabilita.\nAhozko transmisioa etetear da, baina idatziz jasota ere gelditu da jakintza horren zati handi bat, eta hala osatu dute Aiako kultur etxean ikusgai dagoen erakusketa. Aharoa Zuloaga aiarra izan da sustatzailea, eta asteburuero hura ari da bisitariei harrera egiten eta azalpenak ematen. "Adinekoak etortzen dira batez ere, haiek ezagutzen dituztelako, haurrak zirenean erabiltzen zituztelako etxean", azaldu du.\nErakusketa Beasainerako sortu zuten Zuloagak berak eta haren lankide batek. Igartzako monumentu multzoko gida turistikoak dira, eta han jarri zuten ikusgai lehenbizi, errotan, orain urtebete inguru. Erakusketak "izugarrizko arrakasta" izan zuela ikusita, eta Zuloaga aiarra denez, herrian jartzea proposatu zuen lantokian. Aiako Udalari ere interesgarria iruditu zitzaion, eta, hala, abuztuaren 1era arte egunero egongo da aukera erakusketaz gozatzeko.\nErakusketa itxura batean xumea den arren, gaiaren garrantzia azpimarratu du Zuloagak: "Sendabelarrena ondare immateriala da, belaunaldiz belaunaldi transmititu den jakintza bat delako, zoritxarrez galduz joan dena. Orain ari da interesa sortzen hainbaten artean, baita gazte batzuen artean ere, eta berreskuratu egin nahi dugu. Baina, zoritxarrez, informazio asko galdu da tartean".\nErakusketan, beraz, bertako sendabelar nagusiak zein diren erakutsiko dute, zertarako erabiltzen diren azaltzeaz eta infusioak, olioak, ukenduak eta kataplasmak nola egiten diren zehazteaz gain.\nLandareei buruzko 50 informazio panel eta argazki ingururekin batera, benetako landareak jarri dituzte aretoan. Izan ere, herritarrek horiek identifikatzen ikas dezaten nahi dute. Biltzeaz ere Zuloaga arduratu da, gehienbat. Etxekoen laguntza ere izan du, ordea: "Amak xaboiak egin ditu hemen erakusgai dauden landareak oinarri hartuta, eta ahizpari landare bat edo beste lapurtu diot". Etxeko loreontzi guztiak erakusketarako baliatu dituela ere aitortu du, irribarretsu.\nErakusketan Zuloagarekin topo eginez gero, xehetasun zehatzak ezagutzeko aukera izango dute bisitariek. Pasmo belarraz azaldu du, adibidez, "nahiko landare toxikoa" dela, "hazia batez ere", eta, beraz, ukenduetarako baietz, baina ez dela gomendatzen infusioetan hartzea. Baratzeetan ateratzen da, eta lore gorri txikia du.\nSanjose lorea ere aski ezaguna da, baina ez, agian, kolpeentzat oso ona dela. Eta datu berezi bat ere eman du Zuloagak: "Betadine naturala existitzen da: iodo belarra edo enara belarra da. Enarak etortzen direnean loratzen dela esan ohi da, eta horregatik deitzen zaio horrela. Betadine naturala da latexa —zurtoina haustean barruan daukan likidoa laranja delako eta zaurian eman daitekeelako".\nEtxeko botika kutxarako bost belar\nZer belarren ukenduak edo infusioak edukiko lituzke Aharoa Zuloagak etxeko botika kutxan?\n1. Berbena. Zaurietako zikinak kentzeko.\n2. Tiloa. Lasaigarria da. Mendian ez dago, baina zuhaitz dekoratiboa da, eta erraz aurki daiteke Aiako, Zarauzko nahiz Donostiako kaleetan. Garaia iristean, bildu eta gorde egin behar da.\n3. Intxusa. Erredurentzat da, bai eguzkiak errez gero, bai sukaldeko olioarekin edo beste zerbaitekin errez gero erabiltzekoa.\n4. Erromeroa. Sukaldean erabiltzeaz gain, giharretako minak leuntzeko ere balio du.\n5. Kamamila. Digestiorako ona da. Naturala aurkitzea zaila da gaur egun; topatzen duenak ez dio inori kontatzen non aurkitu duen.


Janire Villar: “Iritzi ezberdinak partekatzea aldamenekoaren bizitza eta ohiturak ulertzeko bidea da” | Geuria\nHilaren 22an Basauriko eta atzerriko familiek edo norbanakoek elkarrekin bazkalduko dute, Bizilagunak-Aldameneko Familia ekimenaren baitan. GEURIA urtero parte hartu duen bizilagun batekin elkartu da esperientziari buruz berba egiteko.\nOrain dela hiru urte izan zuen Janire Villarrek (Elorrio, 1981) Basauriko herrikideak Bizilagunak-Aldameneko Familia programaren berri. Udal webgunean ikusi zuen lehenengo edizioaren iragarkia eta bere bikotearekin berba egin zuen: “Nire senarrak eta biok bat egin genuen: parte hartu nahi genuen”. Aurten ezin izango dute ekimenean parte hartu, “baina ahalik eta informazio gehien eman diegu gure lagunei”.\nBere ustetan, Bizilagunak bezalako ekimenak oso garrantzitsuak dira “jarduera kolektiboak direlako, eta gaur egun taldean egiten diren ekintzak galtzen ari direlako. Oso indibidualistak gara”.\nZein izan zen Bizilagunak programan parte hartzeko arrazoi nagusia?\nNire senarrari bidaiatzea asko gustatzen zaio, batik bat, kultura ezberdinak ezagutzeko, eta ni Gizarte Hezitzailea naiz, etorkinekin egiten dut lan. Horregatik, Bizilagunak programa oso ideia ona iruditu zitzaigun gure lanekin eta gustuekin bete-betean bat datorrelako.\nHasierako urtean Hego Amerikako familia batekin egon ginen eta eurak etorri ziren gure etxera. Eta bigarren urtean familia afrikar baten etxera joan ginen nire senarra, semea eta hirurok. Gure kasuan bi aukerak ezagutu ditugu, anfitrioi eta bisitari izan gara: biak ala biak oso esperientzia aberasgarriak. Pena handia dugu aurten ezin dugulako parte hartu, baina ondokoak animatzen ari gara.\nIazko Bizilagunak ekimenean egindako bazkariak :: Basauriko Udala\nZein da etxeko txirrina lehendabizikoz jotzen duten edo duzuen momentuaren sentsazio hori?\nUrduritasuna da sentitzen den lehenengo sentsazioa, baina naturaltasunez jokatu behar da eta horrela harremana lasaiagoa izango da.\nBeraz, naturaltasunez jokatzea da gakoa.\nAldameneko familia gustura sentitu dadin nahi du bai anfitrioiak bai bisitariak. Esate baterako, nire senarrak prestatu ohi du bazkaria eta anfitrioiak izan garenean galdetu izan dio bere buruari ea aldameneko familiari gustatuko zaion edo ez. Kezka hori beti dago buruan bueltaka, baina mahaian behin jesarrita natural jokatu behar da eta dena bide onean joango da.\nBazkalorduan zer da hizpide?\nHamaika gaien inguruan berba egin ohi dugu. Gu biok ari garen bezala, elkarrizketa moduko batean datza kontua. Elkar ezagutzea da helburua, kultura ezberdinak ezagutzea: zein den bakoitzaren herrialdeko janari tipikoa, nola prestatzen den, zein ohitura dauden, besteak beste. Hortik hasi eta tiraka-tiraka gai asko agertzen dira.\nAurreiritziak al dira Bizilagunak moduko ekimen batean parte hartzeko oztopo nagusia?\nAurreiritzi asko ditugu Euskal Herrian. Informazio ezak eramaten gaitu aurreiritzietara, baita arrazista izatera ere, eta horrek amorrua ematen dit niri. Adibidez, kalean honakoak entzuten ditudanean: “Etorkina izateagatik, laguntza ekonomiko handiagoak dituzte” edo “Etorkinak bertara datoz lanpostuak guri kentzera”.\nNahiz eta zure argudioak defendatu behar dituzun, jendeak pentsamolde zabalagoa izan behar du eta ulertzen jakin behar du Aldameneko Familia hori. Izan ere, gure familiak ere etorkinak izan ziren.\nBaina nola egin aurre aurreiritziei?\nBeste kultura batzuk ezagutzen ditugunean apurtzen ditugu aurreiritziak. Zenbaitetan, guretzat ezezagunak diren kulturen beldur gara, baina pixkanaka-pixkanaka hauek ezagutzen ditugun heinean, aurreiritziak ere desagertzen dira. Horren sinplea da kontua.\nHala ere, zaila izango da aurreiritziak dituen norbaiten iritzia aldatzea…\nHala da, baina aurreneko pausoa norberak bere esperientzia kontatzea da eta konturatuko gara nola ondokoen ikuspegia ere zabaltzeko gai garen. Adibidez, iritzi ezberdinak partekatuz bakoitzaren bizitza eta ohiturak uler ditzakezu. Noski, erabakia bakoitzaren esku dago, eta pertsona irekiekin errazagoa da.\nBizilagunak programaren barruan gertatu zaizun anekdotaren bat ba al duzu kontatzeko?\nBigarren edizioan, familia afrikarraren etxera joan ginenean, amak euren herrialdeko bazkari tipikoa prestatu zuen, baina bere semeari ez zitzaion gustatzen bere jatorrizko herrialdeko janaria. Euskal kulturara guztiz ohituta dago, Euskal Herrian jaio baitzen.\nGaur egun, kontaktuan jarraitzen al duzu Aldameneko Familia horiekin?\nEz dugu eguneroko harremanik, baina elkar ikusten dugunean agurtu eta labur bada ere solasalditxoa egiten dugu. Gainera, ezagutu ditugun familiak herriko elkarte batzuetako kide dira eta ekitaldiak antolatzen dituztenean bertan egiten dugu topo.\nSailkatuta: Aldameneko familia, Basauri, Bizilagunak, Elkarrizketa, Janire Villar\nUsilako Gotorlekua oroimenaren erreferente izatea du helburu Burdin Hesia Ugaon taldeak


Mondragon Unibertsitateak irailaren 19an hasiera emango dio denboraldiari Euskal Kopan | Mondraberri Arrasateko Ataria\nHasiera Kirolak Mondragon Unibertsitateak irailaren 19an hasiera emango dio denboraldiari Euskal Kopan\nMondragon Unibertsitateak irailaren 19an hasiera emango dio denboraldiari Euskal Kopan\nMondragon Unibertsitatea entrenamenduetara itzuli da oporren ostean, Iñaki Ogara ‘Arri’ entrenatzailearen eskutik. Talde arrasatearraren entrenatzaileak jakinarazi digunez Espainiako Saskibaloi Federazioak liga txapelketari, aurreko urteetan bezala, urriaren lehenengo astean hasiera emango dio.\nAurretik, denboraldiari hasiera emateko Mondragon Unibertsitateak Euskal Kopa jokatuko du aurten ere, azken bi edizioetan irabazi ondoren. Euskal Kopa irailaren 19tik urriaren 10era jokatuko da eta finala jokatuko den lekua heltzen diren taldeen arabera erabakiko da.\n– Irailak 19: Santurtzi – Mondragon Unibertsitatea\n– Irailak 26: Zarautz – Mondragon Unibertsitatea\n– Urriak 3: Mondragon Unibertsitatea – Goierri\n– Urriak 10: final Four.\nLiga txapelketari dagokionez, ere berritasunak egongo dira. Espainiako Saskibaloi Federazioak EBA liga osatzen duten taldeak berrantolatu ditu, eta aldaketa horiek A-A taldeari ere eragin diote. Talde hau iparraldeko taldeek osatuko dute: Euskal taldeak, bi nafar, errioxar bat eta kantabriar bat.\n‘Arri ‘ren ustez, “Beste urte batzuetan bezala, menderatu beharreko taldeak Easo, Baskonia eta Santurtzi dira. Easok iazko blokeari eutsi dio, Baskoniak beka jaso duten jokalariak ditu, eta Santurtziren kasuan, asko indartu da aurten zilarrezko LEB mailara igotzeko. Hala ere, liga oso parekatua aurreikusten da. Uste dut etxeko garaipen asko egongo direla, baina etxetik kanpo zaila izango da guztiontzat irabaztea. “\nMondragon Unibertsitatearen kasuan ez da aldaketa handirik izango. Hasiera batean, hiru jokalarik alde egingo dute, Mikel Arejolaleiba eta Imanol Ceciagaren kanpora bizitzera joan dira, eta Zach Kirschbaumenak, Covid-19k eragindako osasun egoera dela eta, ez da Arrasatera etorriko.\nHarrobiko jokalariekin osatuko da taldea “jokalari gazteen aldeko apustua egiteko unea da, taldean lekua egiteko gogoz datoz. ” Txomin Ayastuik eta Enaitz Errastik debuta egingo dute taldearekin aurten, eta zaleek dagoeneko ezagutzen dituzten bi jokalari izango dira ere: Oier Badiola eta Alex Lorenzo.\n‘Arri ‘k Covid-19ak sortutako egoerara egokitzeak dakartzan zailtasunez ere hitz egin digu. “Ez da erraza izaten ari. Protokoloa higiene- eta segurtasun-neurri guztiekin betetzen saiatzen gara. Arraroa da, dena oso hotza da, jokalarien arteko harreman faltagatik taldea egitea eragozten ari delako. Kantxara iritsi, entrenatu eta bagoaz. ” Oraingoz, ez dakite denboraldi aurreko partidak jokatu ahal izango dituzten, ez baitute Federazioaren gidalerrorik jaso.\nZaleak aurten taldea animatzera joateko aukerari dagokionez, ‘Arri’ k esan digu udal bakoitzaren esku dagoela kirol instalazioen edukiera arautzea. “Itxura guztien arabera, publikoarekin jokatu ahal izango da, edukiera mugatuarekin. Klub bakoitzak bere udalerriko ordenantzak agintzen bete beharko du. Oraingoz dena ematen ari gara kantxetara segurtasun osoz itzul gaitezen, eta saskibaloian entrenatu eta jokatu ahal izateko, hori baita gustatzen zaiguna. “


sakondura / sakoneratu\nsakonera 1 iz sakontasunaren neurria; hirugarren dimentsioaren neurria.\nLau metroko sakonera zuen, eta kanpoko hormek metro bateko lodiera. Elizen arteko biblia Ez 40,9\nMendian hamalau zulo egingo dituzte, eta ehun metroko sakonera izango dute. Berria - Kultura 2004-01-17\nEz zuen metro erdiko sakonera baino askoz gehiago. Harkaitz Cano «Pasaia blues» - 134. orr.\nGeltokiaren sotoan, 14 metroko sakoneran, hiru nasa egokituko dira. Berria - Harian 2006-02-21\nZundatu eta, urak 75 metroko sakonera duela eta hondoa harrizkoa dela jakinen duzue. Joseba Sarrionandia «Lagun izoztua» - 283. orr.\nZulaketa horietako batean, 3.100 metroko sakonerara iritsi dira. Berria - Gaiak 2004-06-11\n3.100 metroko sakoneratik ateratako izotz bloke bat baliatuta. Berria - Gaiak 2004-06-11\nZenbateko sakonera duen inork ez daki. Karlos Zabala «Mikel Strogoff» - Jules Verne - 385. orr.\nIrakatsia baitut lehenkien kopurua amaigabea eta espazioaren sakonera infinitua dela. Xabier Amuriza «Gauzen izaeraz» - Lukrezio - 421. orr.\nIluntasuna handiegia zen malkortegiaren sakonera kalkulatu ahal izateko. Agustin Otsoa «Eraztunen Jauna III» - J.R.R. Tolkien - 238. orr.\nBazirudien erretiluak sekulako tamaina eta sakonera zeuzkala. Anton Garikano «Farorantz» - Virginia Woolf - 96. orr.\nZulaketa horietako batean, 3.100 metroko sakonerara iritsi diraHarresiaren aurrean zabaltzen zen lubeta guztiari askoz ere sakonera handiagoa eman zioten. Santiago Iruretagoiena «Arkitekturaz hamar liburuak» - Vitruvio - 5270. orr.\nDentikuluak bere altueraren erdia izan behar du, aurreko aldetik, zabalean; tartearen sakonera, berriz, izan dadila dentikuluaren aurreko aldearen hirutik bi adinakoa. Santiago Iruretagoiena «Arkitekturaz hamar liburuak» - Vitruvio - 1730. orr.\nUrpekari talde batek antzeman du, baina sakonera handian dagoela-eta ez dute oraindik lur azalera ateratzea lortu. Berria - Mundua 2004-01-07\nSakonera txikiko putzu batera erori zen. Agustin Otsoa «Eraztunen Jauna III» - J.R.R. Tolkien - 258. orr.\nSakonera txikiko urlaster baten gainetik zihoan. Migel Angel Mintegi «Denak du bere prezioa» - 97. orr.\nSakonera izugarrikoa, gerra horien ondorengo amildegi espirituala. Anjel Lertxundi «Mentura dugun artean» - 54. orr.\nPentsatzen saiatu zen sexuaren ze hedadura eta sakonera ezagutu zuen bere hirurogeita zazpi urteetan. Sexuaren hedadura neurtezinaren, sakonera hondogabearen zein zati ezagutu ote zuen Egutxik bere hirurogeita zazpi urtetan? Ibon Uribarri «Loti ederrak» - Yasunari Kawabata - 86. orr.\nSakonera historiko handiko komunitatea dugu. J. Garzia / A. Egaña / J. Sarasua «Bat-bateko bertsolaritza» - 36. orr.\nErlojuaren lekuan, aparatu berezi bat neramala, zunda moduko bat, itsasoaren edo ibai baten sakonera neurtu beharrean, puntu geografiko bakoitzaren denbora-sakonera kalkulatzen zuena. Bernardo Atxaga «Lekuak» - 40. orr.\nObjektiboaren irekierak ezartzen du foku-sakonera, oso garrantzizkoa argazkigintzan. Irene Aldasoro «Giza gorputza lanean» - John Lenihan - 90. orr.\nmetroko sakonera (6)\nmetroko sakonerako (3); sakonerako zuloa (3)\nmetroko sakoneran (19)


Irekia Eusko Jaurlaritza - Gobierno Vasco :: Erabakia, 5.000.000 eurotik gorako gastua baimentzeari buruzkoa. Helburua: Euskal Autonomia Erkidegoan izaera estrategikoko industria-ikerketa eta garapen esperimentaleko proiektu integratuak egiteko laguntza-programa finantzatzea, 2015eko ekitaldian zehar (Etorgai Programa). (2015-03-03(e)ko Kontseiluan hartutako erabakiaren laburpena)\n2015-03-03ko Gobernu Kontseiluaren Akordio nagusiak\nEUSKO JAURLARITZAK 28 MILIOI EUROKO ETORGAI, INDUSTRIA-IKERKUNTZAKO PROGRAMAREN DEIALDIA EGIN DU\nZTBP2020rekin eta Euskadiren Espezializazio Adimentsuko Estrategiarekin lerrokatutako industria-izaerako proiektu eta zerbitzu berritzaileak lagunduko ditu diruz.\nGutxienez hiru enpresek eratutako partzuergoek, ETEek eta enpresa handiek eratuta egongo direnek, izango dute onuradun izateko aukera.\nEnpresaren nazioarteko lehiakortasuna hobetzeko proiektuei begira I+Bn egindako inbertsio publiko-pribatua indartuko du.\nEusko Jaurlaritzak ETORGAI programaren 2015eko deialdia onartu du. Guztira, 28 milioi bideratuko ditu industria-ikerkuntza eta garapen esperimental estrategikora Euskal Autonomia Erkidegoan. Era berean, lankidetza publiko-pribatua sustatuko da ikerkuntza eta garapen teknologikoan nahiz berrikuntzan, Euskadiko ekonomia aurrerantz higiaraziz.\nEuskadiren posizionamendua hobetzeko industria-ikerkuntza\nETORGAIk hainbat helburu ditu: produktu, prozesu edo zerbitzu berriak edo hobeak diseinatzeko erabilgarriak izan daitezkeen ezagutzak sortzea, interes estrategikoko teknologiak integratzea, oinarri zientifiko-teknologikoko patente eta enpresa berriak sortzea, enplegua sortzeko eta Euskadiko ekoizpen sarea teknologikoki hobeto kokatzeko. Horretarako, industria-ikerkuntza estrategikoko proiektuak sustatuko dira.\nOnuradunak: enpresen partzuergoak\nLankidetza-proiektuak izan beharko dira guztiak. Partzuergoak gutxienez 3 enpresakoak izango dira eta gutxienez ZTB Sareko agente bat azpikontratatua izango du.\nKasu gutxienetan, bakarrik arituko diren enpresek ere proiektua aurkezteko aukera izango dute baina deialdiaren kopuruaren %20a soilik bideratuko da kasu hauek laguntzeko.\nIndustria-ikerkuntza estrategikoko proiektuen laguntza-ehunekoak zehazteko, kontuan hartuko dira, besteak beste, honako funtsezko irizpide hauek:\nProiektuaren barneko jardueren orientazio zientifiko-teknologikoa.\nProiektua ZTBP2020ra egokitu beharko da eta RIS3ri loturiko berrikuntza- eta erronka-teknologikoren bat barne hartu beharko du.\nProduktu berri bat eta patente batzuk sortuko dira, hala nola kontuan hartu beharreko merkatuko arriskua, ekonomia-ehuna eta enplegu-sorrera bultzatuko dituena, erakunde parte-hartzaileen nazioartekotzea laguntzeaz gain.\n3 urterakoak eta 4 milioi eurotik gorakoak\nEtorgai proiektuek hiru urte arteko iraupena izan ahal dute, eta aurkeztutako aurrekontu orokorra 4 milioi eurotik gorakoa izan beharko da.\nEnpresek I+G areagotzeko betebeharra izango dute\nDiru-laguntzaren onuraduna ETE ez bada, diru-laguntza jasotzeko, enpresa horrek I+G jarduera areagotu beharko du (laguntza-pizgarriaren eragina eskatzailearengan, Ikerkuntza, Garapen eta Berrikuntzako Estatuko diru-laguntzeko Batasunaren Esparruak agintzen duena). Kasu horretan, enpresa horiek laguntza jaso ondoren gauzatutako ikerkuntza zientifikoko eta garapen teknologikoko jarduera gehigarrien urteko txosten egiaztagarria aurkeztu beharko dute.\nGarapen teknologikorako laguntzak % 7 haziko dira\nETORGAIk iazkoaren antzeko aurrekontua izango du 28 milioi euro. Eusko Jaurlaritzaren programa azpimarragarrienetako bat da, garapen teknologikoa laguntzeari dagokionez. Gogora ekarri behar da aurten, guztira, 133,6 milioi euro bideratu direla zeregin horietara; alegia, 2014an baino % 7 gehiago.\n*Gaitek 2015 programaren xedea orain arte NETs programak betetzen zuena izango da\nEusko Jaurlaritzako EGLSk, Europar Batasunaren zuzentarauei jarraiki, enpresak lagundu nahi ditu I+Gn egindako inbertsioari etekin handiagoa atera eta, horrenbestez, etorkizunean merkataritza-etekinak lortzeko.\nI+Gren emaitzak eta esperotako inpaktu ekonomikoak indartuta, enpresek I+Gn egindako inbertsioa areagotzea lortu ahalko da. Era horretan, Euskadiko enpresa-ehunaren oinarri zientifiko eta teknologikoa sendotuko da, hala nola nazioarteko lehiakortasuna.\nEnpresen oinarri zientifiko eta teknologikoa eta nazioarteko lehiakortasuna laguntzea Europar Batasunaren interes komuneko helburu garrantzitsua da. Programa honen xedea horri laguntzea izango da.


EBn emandako mugaz gaindiko hipoteka-maileguak ez dira %1era iristen. | Consumer\nEBn emandako mugaz gaindiko hipoteka-maileguak ez dira %1era iristen.\nEuropako Batzordeak talde bat sortu zuen iaz Espainian bere egoera aztertzeko\narabera: Astelehena, 2004ko azaroaren 08a\nJosé Ramón Ormazábal Europako Hipoteka Federazioko lehendakariordeak nabarmendu duenez, ATASA tasatzaile-elkarteak aste honetan egindako Tasazio eta Balorazioaren 3. Biltzarrean, Europar Batasunean (EB) emandako hipoteka-maileguen %1 baino gutxiago “mugaz bestaldeko” maileguak dira.\nOrmazabalek argitu duenez, Espainiako Hipoteka Elkarteko (AHE) zuzendaritza-batzordeko kidea da eta kredituarekin finantzatu nahi den higiezinaren herrialdea ez den beste batean dagoen finantza-erakunde batek ematen ditu mailegu horiek. Adituak adierazi du datu horrek erakusten duela Europako hipoteka-merkatu errealaren garapen eskasa, mugaz gaindiko hipoteka-merkatuak “ia” merkataritza-sektorean kontzentratzen baitira.\nBestalde, Ormazabalek nabarmendu du etxebizitzetako mugaz gaindiko finantziazioa “oso salbuespenezkoa dela oraindik”, eta mugako jarduerara mugatzen dela, hala nola Holandan, Belgikan eta Alemanian, Frantzian eta Alemanian, edo Erresuma Batuak Irlandarako finantzazio-kanalizazioa. Hala ere, adierazi du garapen baxu horrek talka egiten duela higiezinen salerosketako jarduera gero eta nazioartekoagoarekin.\nKonferentzian Espainiaren egoera konkretua ere aipatu zuen, kostaldean bizi ez diren herritarren higiezinen erosketen “kopuru handia” baitago. Gainera, azterlan batzuen arabera, atzerritarrek hurrengo bost urteetan urteko 150.000 etxebizitzetatik 80.000 erosiko dituzte, bigarren etxebizitza gisa.\nEspainiak higiezinen salmentaren eta finantzaketaren artean duen egoera asimetrikoa aztertzeko, Bruselak lan-talde bat jarri zuen abian iaz. Ormazabalen adierazpenen arabera, haren xede nagusia egoera hori aztertzea da, “barne-mugak irekitzeko eta Europako benetako hipoteka-merkatu lehiakorrena eraikitzeko”.\nAzterlanaren taldea EBko 11 herrialdetako 23 profesionalek eta hipoteken munduarekin zerikusia duten hainbat taldek osatzen dute, hala nola bankuek, kontsumitzaileen elkarteek edo tasatzaileek. Azken bilera azaroaren 16an egingo da, bere txostenaren azken irudiak ixteko. Une horretatik aurrera, Europako Batzordea arduratuko da datorren udan dokumentu bat argitaratzeaz, jasotako gomendioen inguruan duen jarrera zehaztuko duena.\nOztopoak eta gomendioak\nOrmazábal adituak arlo horretako oztopo “garrantzitsuetako” bat identifikatu du. Erakundeek ez dakite beste herrialde batzuetako tasazio-estandarrei buruz eta haien tasazioen fidagarritasunari buruz.\nEra berean, gomendatu du entitateei ziurtatzea eraikina finantzatzen den herrialdeetan egindako tasazioak onar ditzaketela, nazioartean onartutako estandarren arabera.\nhipotecarios-eu mugaz gaindiko prestamos-eu


Natali Izagirrek (ahotsa) eta Ixak Arrutik (gitarra) 2017an abiatutako taldea Garena lana aurkezten dabil. Bikoteak abesti bilduma osatu eta Iparrorratzik gabe kantua kaleratu zuen 2018ko otsailean; gero, Gorka Mendizabalekin (bateria), Andres Insuarekin (baxua) eta Olaia Inziarterekin (teklatua) osatu zuten taldea. Hortik dator taldearen esentzia eklektikoa: entzulea gozotik garratzerako bidaian murgiltzen dute, alaitasuna, tristura, maitasuna eta gorrotoa kontrajarrita. Hori guztia hainbat estilo jorratuz: pop goxoa, rock gogorra, funky dantzagarria edota countrya. Garate Studioetan grabatu dute diskoa, Kaki Arkarazo teknikari eta produktore lanetan jarrita, eta hainbat kolaborazio izan dituzte: Juantxo Arakama, Hitzak kantan; Luken Arkarazo eta Andoni Garcia Matxain, Maita zaitez zu kantuan; eta Kaki Arkarazo bera, Zerbait aldatzera doa abestian. Besteak beste, Kobetamendin izango dira uztailean, eta Sopela Kosta Festen irailean.\nBERRI TXARRAK LAGUNARTEAN euskal kulturaren jaialdi erraldoian, uztailaren 14an, ia 70 sortzaile bilduko dira, Bilboko Kobetamendin. Arratsaldez egongo dira Trakamatraka musika eta birziklapen tailerra; zirkua eta musika, Erraia emanaldiarekin; Ez da kasualitatea bertso saio musikatua; Zo-Zongo taldearen Kolpez blai ikuskizuna; eta Ertza konpainiaren Meeting Point dantza ikuskizuna. Ahotseneak kudeatuko dituen bi agertokietan, berriz, 8 talderen 30 minutuko kontzertuak eskainiko dira: Diabolo Kiwi, Iont, Patx & Run, Huts, Dukka, Natali, Atzapar eta Larra Bideak. Gero, 21:00etan hasiko da kontzertua nagusia, gonbidatu hauekin: Anari, Iñaki Matxet, Broken Brothers Brass Band, Facu Díaz, Jurgi Ekiza, Ricky Falkner, Aitor Gorosabel, Iseo, Toni Mejías, Aritz Mendieta, Karlos Osinaga Txap, Martí Perarnau IV, Aiora Renteria, David Ruiz, Nerea Urbizu eta Enrique Villarreal El Drogas.\nTalde gipuzkoarrak 2017an grabatu zuen energiaz betetako lehen diskoarekin irabazi zuen Amurriock lehiaketa, eta Katapulta zirkuiturako aukeratua izan zen. Iaz, berriz, zuzenekoetan oinarritu zen gero eta gehiago sendotzeko, aldi berean abesti berriak sortzen zituen bitartean, doinu rockero eta sakonagoekin. Lan horren emaitza da disko hau, Iruñeko Drum Groove Studion grabatua, hiru taldekideek batera joz. Hamar abestiz osatutako disko berri honetan, sustrai melodikoei eutsi diete, baina soinu indartsuagoa, helduagoa eta nortasun handiagokoa lortu dute.\nJon Ostolaza & Alejandro Irizar\nGrabaketa berezi honetan, Alejandro Irizarrek dultzainarekin eta Jon Ostolazak soinu txikiarekin proposatzen duten konbinazioa ez da batere ohikoa. Duela 40 urteko gazteek Itziarren sortutako txaranga dago disko honen sorreran. Txankarta soinu jotzailearekin batera, dunbala, txapak, turutak, danborra, panderoa eta abar jotzen zituzten kaleak alaitzeko, eta bertan ziren Alejandro eta Jon ere. Lehenak dunbala utzi eta dultzaina hartuta, eta bien arteko elkar ulertze ona sumatuta, bikote moduan jarraitzea erabaki zuten. Urte hauetan errepertorio zabala osatu dute.


apirila | 2013 | malirenipuinak\nHartza ezagutu du malik!\nPosted on apirila 26, 2013 by malirenipuinak\nMalik Teorekin jarraitzen du, Teoren praka apurtuak, txakurra, lagunak, amona… ipuinik gabeko liburu ilustratu hauek aukera polita dira berarekin jolasteko, eta istoriatxoak asmatzeko.\nAzken asteetan Antton ere ezagutu du Malik, aurretik hartua geneukan Antton eta hostoak izeneko liburua eta hosto bati jarraika egin ditugu joan etorriko bidaia batzuk Malirekin. Polita da Ole Konnekcke ilustratzaile sarituaren pertsonaia hau.Antton eta Neskak liburua ere hartu dugu aste honetan. Ikusi egin behar.\nBeste liburu bateki Malik Hartza ezagutu du. Otsoa izan da orain arteko ipuinetako gaiztoa, arriskutsua, beldurgarria…Oraingo honetan Hartza ehizatzera joan gara familia lau alaba eta aita batekin. Hartza ehizatzera abiatu eta hartzarengandik ihesi izerditu ondoren, justu justu sartu gara ohean animalia etxeko atean utziz! Bidaia hau ere askotan egin dugu aste hauetan Malirekin!. Michael Rosen eta Helen Oxenburyk 1989. urtean argitaratu zuten liburua kalandraka eta Pamielak euskaratu dute.\nAzkenik Maliri baino guri (gurasooi) gustatu zaigun liburu bat, irribarre bat oparitzen dizun liburua aipatu nahiko genuke. La Vocecita. Aukera badaukazue irakur ezazue!\nTeo ere sartu da etxean!\nPosted on apirila 4, 2013 by malirenipuinak\nAzken posta idatzi genuenetik Mali koxkortu egin da. Guk nahi baino azkarrago doa denbora eta konturatu gabe pasatzen dira hilabeteak. Orain gainera Mali dugu erreferentzia moduan eta denboraren abiadak beste zentzu bat hartu du! neskato bilakatu behar zaigu konturatu orduko.\nDenbora honetan ez diogu liburu berriak ezagutzeari uko egin, Malirekin ezagutu ditugu edo Maliren aitzakiarekin deskubritu.\nMalik Teo ezagutu du azken asteotan, gaur esnatu eta bere lehen hitza ez da aita edo ama izan… Teo esan du! joder!!\nTeo, guk ere irakurtzen genituen haur ilegorri petodun horren istoriak, eta orain Maliren txanda da. Peruk (Maliren lagunak) utzi zigun lehen liburua, Teo Baserrian eta exito rotundo!! Asko gustatu zaigu, animaliak, egun ezberdinak, egiteko ezberdinak… beste Teo batzuk ere hartu ditugu liburutegian.\nBaina nor dago Teo honen atzean? nor da Violeta Denou delako hori. Guk ideiarik ere ez eta Googleri galdetu diogu! erantzuna http://www.violetadenou.com/ webgune honetan aurkitu dugu, 1969. urtean sortutako Denou estudioa dago Teoren atzean, 100 liburu baino gehiago eta 15 hizkuntzetara itzulita daude Teoren istorioak.\nMalik Teo ezagutu duen moduan guk ere beste mota batetako liburuak ere deskubritu ditugu. Eider Eibar ilustratzaileran beste liburu bat gomendatu nahi dizuegu. Mila Magnolio lore. Heriotza jorratzen duten haurrentzako liburuak aipatu ditugu beste posta batzuetan! ba liburu hau irakurri eta puff, barruak astintzen dituela esan behar! Miren Agur Meabe eta Eider Eibarren proiektua da 2011. urtean kaleratua, irakurri eta kontatuko diguzue!\nAzkenik aurreko aste honetan erosi berri dugun liburu bat aipatu behar dugu. Hau ere guretzako liburua, jeje gurasoentzako liburua. Uxue Alberdi eta Aitziber Akerretaren Txikitzen zaretenean. Gurasoei loak hartu aurretik kontatzeko ipuina. Benetan gomendagarria, guraso guztiok ohera sartu aurretik irakurri beharrekoa.


Animaliek jasotzen duten tratua, baita etiketan ere | Consumer\nAnimaliek jasotzen duten tratua, baita etiketan ere\nGiza kontsumorako animaliek jasotzen duten tratuari buruzko informazioa etiketan sartzeko aukera aztertzen ari da Europako Batasuna\nAnimalien ongizatearen oinarrizko zutabeak elikadura ona, ingurune egokia eta baserriko animalien osasun ezin hobea dira. Baldintza horiek produktuen kalitate hobearen sinonimo dira, eta kontsumitzaileak asko baloratzen du alderdi hori, erosten duen elikagaiaren ezaugarri zehatzak ezagutu nahi baititu, animaliak hazteko baldintzak, esaterako. Europako Batzordeak animalien ongizate-maila identifikatzeko informazioa etiketan sartzeko aukera aztertzen du, eta ekoizleak bultzatzen ditu baldintza horiek hobetzeko.\nElikadura-etiketek produktuaren izena, osagaiak, iraungitze-data, kontserbatzeko baldintza bereziak edo nutrizio-alderdiak adierazten dituzte. Produktuak aurkezteko gutuna eta kontsumitzaileentzako funtsezko elementua dira. Horiek identifikatu eta interpretatzean, pertsona bakoitzaren beharretara egokitzen diren elikadura-hauteskundeak egin daitezke. Baina baliteke haren funtzioa ez amaitzea hemen. Europako Batasuneko agintariek lanean dihardute, kontsumitzen diren elikagaiak trakzio duina jaso duten animaliengandik datozela bermatzeko. Ideia proiektu-fasean dagoen arren, lehen proposamenak zirriborratu dira, Europako Kontseiluak, Parlamentuak eta beste erakunde batzuek eztabaidatzen dituztenak.\nLana ez da erraza, etiketa horrek arau zorrotzagoak eskatzen baititu. Zehaztu gabe dago derrigorrezkoa izan behar duen ala ez. Oraingoz, aukerarik bideragarriena borondatezko bat ezartzea da, animalien ongizatea bermatzen duten baldintzak jasoko dituena, edo eskakizun jakin batzuk betetzen dituzten produktuek lortuko luketen zigilu komunitarioa.\nBorondatezkoa ala nahitaezkoa?\nKontsumitzaileek animalien hazkuntza- eta ongizate-sistemei buruzko informazioa izatearen aldeko jarrera dute.\nBideragarritasun-azterketa egin eta alderdi interesatuei kontsulta egin ondoren, Batzordeak hainbat aukera proposatu ditu, guztiak borondatezkoak. Animaliak defendatzeko erakundeek uste dute neurri horiek ez direla espero bezain urruti joaten, nahiz eta etiketa horiek tratu egokia ematen duten. Compassion in World Farming Erresuma Batuan egoitza duen GKEak dioenez, etiketa borondatezkoa bada, animalia-ongizateko arau zorrotzei jarraitzen dieten baserriko produktuak bakarrik identifikatuko dira. Gaineratu du, praktika hori derrigorrezkoa bada, abeltzaintza intentsiboko produktuak identifika daitezkeela.\nBatzordeko arduradun batek, John Callaghanek, onartu du arrautzak etiketatzeko nahitaezko sistema bat dagoela, modu positiboan funtzionatzen duena. Sistema horrek produktua jatorriaren arabera markatzera behartzen du, zenbakiak erabiliz. 0 zenbakiak jatorri ekologikoa adierazten du; 1 zenbakiak, hazkuntza librea; 2 zenbakiak, aletegiko hazkuntza, eta 3 zenbakiak, kaioletako hazkuntza. Bilgarrietan nahitaezko etiketatzea sartu zenetik, munduko hainbat herrialdetan nabarmen hazi dira kume aske edo ekologikoko oiloen arrautzen salmentak. Errealitate horrek erakusten du kontsumitzaileak informazio argi baten aldekoak direla, animalien hazkuntza- eta ongizate-sistemei dagokienez.\nAnimaliak babesteko eta haien ongizatea bermatzeko Europako Erreferentzia Zentroen Sarea ezartzeko aukera ere ebaluatu du Batzordeak. Zentro horiek laguntza teknikoa eman nahi dute arlo honetan neurriak prestatu eta aplikatzeko, baita ziurtapen eta etiketatze kontuetan ere.\n1996. urtetik 2010. urtera arte, Europako Batasuna lanean ari da animaliak hazten ari diren bitartean babesa ziurtatzeko. Lan hori egungo arauak hobetzera, ikerketa garatzera eta kontsumitzaileei zuzendutako informazioa bultzatzera bideratutako neurrietan oinarritzen da, bai eta nazioarteko parte-hartzea eta lehia sustatzera ere. Helburuetako bat Europar Batasuneko legeria argitzea eta hutsuneak antzematen diren esparruetan proposamenak eskaintzea da. Batzordeak helburu hauek ditu:\nEBk animalien ongizatearen arloan hartu behar dituen neurriak argi eta garbi zehaztea.\nEsparru honetan arau hobetuak sustatzen jarraitzea.\nBaliabideen koordinazioa indartzea.\nIkerketa sustatzea eta animaliekin egindako saiakuntzen ordezko irtenbideak sustatzea.\nAnimalien ongizatearen aldeko EBko politiken koherentzia eta koordinazioa bermatzea.\nPlan horrek bi alderdiren garrantzia azpimarratzen du: profesionalak prestatzea, praktika onak zabal ditzaten, eta kontsumitzaileei informazioa ematea elikagaiak oinarri handiagoz eros ditzaten.\nGARRAIOA GARRANTZITSUA DA\nAbeltzaintzak erronka berri bat hartu du bere gain: animalien garraio-baldintzak hobetzea estresa murrizteko. Horretarako, beharrezkoa da inplikatutako langileek prestakuntza egokia izatea, bete beharreko baldintzak ezagutzeko. Horietako bat da 65 kilometrotik gorako ibilbide guztietarako berariazko baimena izatea. Bidaia luzeagoen kasuan, hainbat estatu kidetan zehar, garraiolariek koaderno bat edo ibilbide-orri bat izan behar dute ezarria, animalien eta haien arduradunen identifikazioari, irteera-lekuari, helmugari eta garraioaren une bakoitzean egindako kontrolei buruzko informazioarekin.\nAraudiak aldatu egiten dira bidaiaren iraupenaren eta animalia motaren arabera. Esnez elikatzen diren animaliak dira kontrolatuenak. Zerriak 24 orduz ibil daitezke, ahal dela gelditu eta elikatu. Zaldiak 24 orduz ere ibil daitezke, zortzi ordutik behin elikatzen badira. Behi eta ardiek 14 ordu jarraian egiten dute bidaia, eta ordubeteko atsedenaldia dute jateko. Denbora sekuentzia horiek errepikatu egin daitezke, baldin eta animaliak deskargatu eta 24 orduz gutxienez baimendutako kontrol postu batean atseden hartzen uzten bazaie.\nanimaliak animalien ongizatea etiketa información-eu tratu


Ongi Etorri Lilira\nMila esker benetan Liliren "unibertso berezi" hau ezagutzeko duzun interesagatik.\n"Berezi" diot, bai, Lili oso proiektu pertsonala delako. Bizitzaz dudan ikuspegia proiektu honetan dago gorpuztuta neurri handi batean. Nire balioak, nire gaitasunak eta gizarteari egin nahi diodan ekarpena daude funtsean Liliren atzean.\nBeti pentsatu izan dut detaileek bizitza edertu egiten dutela. Detaileak gauza ukigarrietan eta detaileak harremanetan. Ez al litzateke zoragarria izango detaileei forma emanez bizitza ederragoa egitea?\nHauxe izan da Lili sortzeko inspirazio-iturri nagusia; izan ere, detaileen bidez edertasunari forma emateko espazioa da Lili: edertasuna oinetan, edertasuna soinean eta edertasuna inguruan... Baina gauza guztien gainetik edertasuna harremanetan.\nLili zer den ulertzeko eta eskaintzen dituen produktuak eta zerbitzuak ezagutzeko, web gune honen txoko desberdinak bisitatzera gonbidatzen zaitut atsegin handiz. Ez ahaztu zeure etxean zaudela!


Arizmendiarrietaren itzalaz solasean — TUlankide MONDRAGON\nArrasateko Kulturateko areto nagusia jendez bete zen hitzaldian.\nDamasok On Jose Mariaren hezitzaileren alderdia goraipatu zuen, jende gaztearengan kontzientzia berri bat sortzeko akulua eta maisua izan zelako; eta bere sustrai erlijiosoa eta fedea azpimarratu zituen, kooperatibagintza sinismen horretatik abiarazi zelarik.\n"Arizmendiarrieta abiapuntuan, Damaso Zuazua eta Txema Gisasolaren ikuspuntua"\nTxema Gisasola berriz, ez zuen izan Arizmendiarrieta ezagutzeko aukerarik, baina bere inguruan ibili zen jende asko ezagutu du bere ibilbidean, eta baita bere pentsamendua eta bere obra ere bai. Arizmendiarrietaren mezua gaurko errealitatera ekarrita, Gisasolaren interpretazioa lau ardatzen inguruan kokatzen da: koherentzia eta lidergo kooperatiboa, elkarlana, konpromiso soziala eta Esperientziaren bidezko garapena.


EBk %66rainoko tarifak jarri dizkie Txinaren altzairuzko gurpilei | Ekonomia | Berria\nEBk %66rainoko tarifak jarri dizkie Txinaren altzairuzko gurpilei\nMerkataritza gerrak frontea du Atlantikoan, frontea du Pazifikoan, baina baita Eurasian ere. Oraingoz, txikiagoa da gatazka hori, altzairura mugatzen baita. Hain zuzen ere, Txinako altzairuzko gurpilen inportazioa zergapetzea erabaki du Europako Batasunak, uste baitu kostu azpiko prezioetan ari direla Europan saltzen. %50,3ko muga zerga ordaindu beharko dute Zhejiang Jingu, Xingmin Intelligent eta beste hamazazpi ekoizleren gurpilek, eta %66,4koa besteek.\nBerez, Donald Trumpek abiatutako merkataritza gerrekin du lotura altzairuzko gurpilen auziak. AEBetako presidenteak, bere altzairugileak babesteko, %25eko tarifak ezarri zizkien altzairu inportazioei. Horrek berekin ekarri du Txinako ekoizleak beste merkatu batzuk bilatzea bere produktuetarako, haien artean Europako Batasuna. Kontua da, Bruselaren arabera, auto, kamioi eta traktoreentzat altzairuzko gurpilak egiten dituzten Txinako enpresek dumping egin dutela, hau da, kostu azpiko prezioan saldu dituztela beren produktuak.\nEuropako Gurpil Egileen Elkartearen salaketa baten ondotik hasi zuen ikerketa Europako Batzordeak, joan den otsailean. Elkarte horrek dio txinatarrek merkatuaren %5,3 bereganatu dutela jada, 2015ean zutena halako bi. Muga zergak gaur jarriko dituzte indarrean, eta gutxienez sei hilabetez izango dira indarrean.\nBaina gurpilei buruzkoa ez da EBk eta Txinak altzairuzko produktuetan duten norgehiagoka komertzial bakarra. Batzordeak jakinarazi du ikerketa bat zabalduko duela jakiteko Pekinek laguntza ekonomiko zuzena eman ote dien altzairuzko bobinak egiten dituzten ekoizleei. Beste hainbat produktu txinatarrek dagoeneko ordaintzen dituzte tarifak.\nEBrekin duen gatazkak baino, AEBekin duenak gehiago kezkatzen ditu Pekingo agintariak, ekonomiaren hazkundea moteldu diotelako. Datorren asteartean inportazioen erdiei muga zerga %25etik %30era igoko die Trumpek, atzo hasitako azken orduko negoziazioek gatazka konponbidean jartzen ez badute. Washingtonen dago Liu He Txinako lehen ministrordea.


Eusko Jaurlaritzak defizit gabeko aurrekontua egingo du 2020rako | Ekonomia | Berria\nEusko Jaurlaritzak defizit gabeko aurrekontua egingo du 2020rako\nGastu araua bete, eta gehienez %2,9 gehiago gastatuko du. Enpleguaren sorrera motelduko da\nArantxa Tapia, Josu Erkoreka eta Pedro Azpiazu, 2020ko aurrekontu proiektuaren gidalerroak aurkezten, atzo, Gasteizen. MIKEL ARRAZOLA / EFE\n2019rako aurkeztu zuen aurrekontua baino «mugatuagoa» izango da Jaurlaritzak 2020rako egingo duena. Pedro Azpiazu Ekonomia sailburuak iragarri duenez, Espainiako Gobernuarekin hitzartutakoa bete, eta defizit gabeko kontu publikoak egingo ditu. Gastuaren aldetik, muga garbia bete beharko du: aldaketarik ezean, %2,9ko gastu araua ezarriko du Madrilek, eta bete egingo du Gasteizek. Horrek esan nahi du gastua ezingo dela hazi urte batetik bestera %2,9 baino gehiago. Diru sarrerak gehiago handituz gero, zorra txikitzera bideratu beharko du Jaurlaritzak. Kalkulu horretatik kanpo geratuko da aurreko urteetako superabitarekin finantzatutako «inbertsio jasangarri» batzuk. Hazkundearen eta zorraren zati baten amortizazioaren ondorioz, zorra BPGaren %13,8tik %13,2ra da jaistekoa.\n2020rako aurrekontu proiektua egiteko lehen urratsa bete zuen atzo Jaurlaritzak, gidalerro ekonomikoak onartuta. Azpiazuk iragarri zuen hazkunde ekonomikoa jaitsi egingo dela: iaz %2,8 hazi ondoren, aurten %2,2an geratzea espero du, eta %2an datorren urtean. Iragarpena alda zitekeela iradoki zuen joan den astean sailburuak berak, Eustatek esan ondoren urteko lehen hiruhilekoan %2,3ko erritmoan hazi zela BPGa. Moteltzea jada gertatu dela uste du gobernuak, eta hurrengo hiruhilekoetan berdintsu mantenduko dela.\nHazkunde apalago horrek enpleguaren sorrera ere motelduko du: azken urteetan %2 handitzen aritu da, baina aurten %1,5era iritsiko da, eta %1,3ra 2020an. Horrek dakar aurten 14.800 enplegu sortuko direla eta 12.000 2020an. Aurreikuspen hori beteko balitz, Jaurlaritzak bete egingo luke legealdiaren hasieran bere buruari jarritako erronka, langabezia %10etik behera jaistea. 2020ko batez besteko langabezia %9,7 izango litzateke.\n2020ko aurrekontu proiektuaren berritasunik handiena izango da Jaurlaritzak genero ikuspegia kontuan hartuko duela atal guztietan. Azken urteetan, kontuak egin ondoren aztertzen zuen genero aldetik zuen eragina, baina Islandian ikusitako sistema bat probatuko du gobernuak: gastuak zehaztu aurretik egingo dute. Sistema horrekin gutxitu nahi du Jaurlaritzak gaur egun gizonen eta emakumeen artean dagoen soldata arrakala, indarkeria matxista gutxitu nahi du, eta kontziliazioa hobetu.\nAurrekontu proiektua «talde guztiekin» negoziatuko du Azpiazuk. 2019an ez zuen babesik lortu, eta 2018koak luzatu behar izan zituen.